open-index/open-wikipedia-markdown huggingface dataset:
เขื่อนปากมูล

**เขื่อนปากมูล** เป็นเขื่อนในจังหวัดอุบลราชธานีกั้นแม่น้ำมูล อยู่ห่างจากแม่น้ำมูลและแม่น้ำโขงไปทางตะวันตกประมาณ 5.5 กิโลเมตร ก่อสร้างโดยการไฟฟ้าฝ่ายผลิตแห่งประเทศไทย โดยได้รับการสนับสนุนจากธนาคารโลก โดยมีค่าก่อสร้างทั้งสิ้น 240 ล้านดอลลาร์สหรัฐ สร้างเสร็จในปี พ.ศ. 2537 
   
ในเมื่อ 2510 สำนักงานพลังงานแห่งชาติ หรือปัจจุบันคือ กรมพัฒนาและส่งเสริมพลังงาน (พพ.) มีดำริที่จะพัฒนาแหล่งน้ำแหล่งนี้ โดยได้รับความร่วมจากรัฐบาลฝรั่งเศส ได้ทำการสำรวจและศึกษาโครงการพัฒนาลุ่มแม่น้ำมูลตอนล่าง และกำหนดที่ตั้งตัวเขื่อนไว้ที่บริเวณแก่งตะนะ ซึ่งห่างจากปากแม่น้ำขึ้นมา 4 กิโลเมตร

เมื่อปี 2522 การไฟฟ้าฝ่ายผลิตแห่งประเทศไทย (กฟผ.) ก็ได้รับโครงการนี้ไปดำเนินการต่อ และได้ศึกษาเพิ่มเติมก็รู้ว่าประโยชน์ที่จะได้รับนั้นคุ้มค่า แต่ผลดระทบที่สำคัญของโครงการนี้คือ การโยกย้ายที่อยู่ของประชากรในแถบนั้นถึง 4,000 หลังคาเรือน ทำให้ต้องชะลอโครงการไว้ก่อน

ในปี 2528 การไฟฟ้าฝ่ายผลิตแห่งประเทศไทย (กฟผ.) ได้มีการทบทวนโครงการอีกครั้ง โดยย้ายที่ตั้งตัวเขื่อนมาทางเหนือน้ำประมาณ 1.5 กิโลเมตร  และลดระดับการกักเก็บน้ำลง เพื่อให้ประชากรได้รับผลกระทบน้อยที่สุด และผลสรุปในปี 2532 มีประชากรได้รับผลกระทบรวม 903 ราย เป็นผลกระทบต่ออาคารบ้านเรือนรวม 248 หลังคาเรือน ซึ่งลดลงจากปี 2522 เป็นอย่างมาก

ในภาคอีสานนั้นต้องรับไฟจากส่วนกลาง และต้องซื้อจากการไฟฟ้าของลาวด้วย ทำให้ระบบของภาคอีสานไม่มั่งคง และฟุ่มเฟือย จึงจำเป็นต้องเร่งสร้างแหล่งผลิตไฟฟ้าในภาคอีสานขึ้น เพื่อสร้างความมั่นคงให้กับโรงไฟฟ้าของภาค

โครงการนี้จัดอยู่ในแผนการพัฒนาไฟฟ้าของการไฟฟ้าฝ่ายผลิตแห่งประเทศไทย (กฟผ.) ตามแผนพัฒนาเศรษฐกิจและสังคมแห่งชาติฉบับที่ 6 (2530–2534) ซึ่งคณะรัฐมนตรีได้มีมติอนุมัติให้ก่อสร้างโรงไฟฟ้าพลังน้ำเขื่อนปากมูลที่จังหวัดอุบลราชธานี เมื่อวันที่ 15 พฤษภาคม 2533

การไฟฟ้าฝ่ายผลิตแห่งประเทศไทย (กฟผ.) ได้เริ่มดำเนินการก่อสร้างในเดือนมิถุนายน 2533 และเสร็จสมบูรณ์ในเดือนพฤศจิกายน 2537 ตามกำหนดการที่ตั้งไว้

## ผลกระทบการก่อสร้าง
โครงการสร้างเขื่อนปากมูลนี้ถูกวิพากษ์วิจารณ์อย่างมากเนื่องจากมีผลกระทบต่อการทำประมงในแม่น้ำมูลเนื่องจากตัวเขื่อนขวางการเดินทางของปลาในฤดูวางไข่ เพราะตั้งปิดประตูเขื่อนไม่เช่นนั้นไม่สามารถให้กำลังการผลิตกระแสไฟฟ้าอย่างพอเพียง ได้แก้ไขคือ คือเปิดประตูเขื่อน "สุดบาน" ปีละ 4 เดือนในฤดูปลาวางไข่ 

ปี 2550 มีมติให้รักษาระดับน้ำในแม่น้ำมูลไว้ที่ 106–108 เมตร/ระดับน้ำทะเลปานกลาง (ม.รทก.) จึงต้องปิดประตูเขื่อน และชาวบ้านได้เข้ามาประท้วงกดดัน ครม.พิจารณาเปิดเขื่อนปากมูล

ทั้งนี้การไฟฟ้าฝ่ายผลิตแห่งประเทศไทยได้จ่ายเงินเป็นค่าเวนคืนมากกว่า 1,500 ล้านบาท รวมทั้งชดเชยค่าสูญเสียรายได้จากการประมงอีกกว่า 500 ล้านบาท
แต่ยังมีปัญหาการจ่ายเงินชดเชยแก่ชาวบ้านไม่ครบถ้วน 

ผลกระทบอีกอย่างหนึ่งของเขื่อนนี้ก็คือ เกิดน้ำท่วมในพื้นที่กว้าง 117 ตารางกิโลเมตร และทำให้ประชาชนประมาณ 3,000 ครอบครัวต้องอพยพ ทั้งนี้มีผู้ได้รับผลกระทบทั้งสิ้นประมาณ 25,000 คน และด้วยเหตุนี้จึงเกิดการชุมนุมประท้วงที่ทำเนียบรัฐบาลอยู่เป็นระยะ

## อ้างอิง

### บรรณานุกรม

* 
* 

## แหล่งข้อมูลอื่น

ปากมูล
ปากมูล
หมวดหมู่:แม่น้ำมูล
หมวดหมู่:อำเภอโขงเจียม
83

**83** (**แปดสิบสาม**) เป็นจำนวนธรรมชาติที่อยู่ถัดจาก 82 (แปดสิบสอง) และอยู่ก่อนหน้า 84 (แปดสิบสี่)

## คำเติมนำหน้า
* ภาษากรีก - 
* ภาษาละติน - 

## ความหมาย
* 83 เป็นเลขอะตอมของ บิสมัท

## ในทางคณิตศาสตร์

หมวดหมู่:จำนวนเต็ม
ชิบะ ไคเอ็น

**ชิบะ ไคเอ็น** () ตัวละครในการ์ตูนญี่ปุ่นเรื่องเทพมรณะ (ฺBLEACH) เป็นยมทูต รองหัวหน้าหน่วย 13 แห่ง "13 หน่วยพิทักษ์"

## ลักษณ์/อุปนิสัย

**ชิบะ ไคเอ็น** เป็นตัวละครที่ออกแนวนักเลงนิดๆ หน้าตาของเขาเกือบจะเหมือนกับ "คุโรซากิ อิจิโกะ" แต่มีผมสีดำ นอกจากนี้นิสัยของทั้งคู่ยังคล้ายกันจนน่าประหลาดด้วย แม้เขาออกจะเป็นคนง่ายๆและเหมือนจะชอบทำตามใจตนเอง แต่ก็อ่อนโยนในหลายๆครั้งเช่นกัน และที่สำคัญคือเขาจะให้ความเอาใจใส่กับ"คุจิกิ ลูเคีย"มากเป็นพิเศษ
ที่หน้าของชิบะ ไคเอ็น เหมือนกับคุโรซากิ อิจิโกะ นั้นเพราะพ่อของอิจิโกะ คุโรซากิ อิชชิน เป็นคนของตระกูลชิบะ

## ประวัติ
ชิบะ ไคเอ็น เป็นคนของตระกูลชิบะซึ่งเป็น 1 ใน 4 ตระกูลขุนนางชั้นสูงในโซลโซไซตี้ มีพี่น้องด้วยกันอีกสองคนคือ "ชิบะ คูคาคุ" กับ "ชิบะ กันจู" และเขาก็มีภรรยาอยู่อีกคนหนึ่ง นาม "มิยาโกะ" ซึ่งเป็นยมทูตในหน่วยเดียวกัน แม้จะเป็นรองหัวหน้า แต่ก็ต้องรับหน้าที่การบัญชาการหน่วยแทน "อุคิทาเกะ จูชิโร่" ผู้เป็นหัวหน้าที่ป่วยกระเสาะกระแสะอยู่ 

แต่เมื่อภรรยาของเขาถูกฆ่าโดยฮอลโล่ว์ ทำให้เขาตามล่าฮอลโล่ว์ตนนั้นจนตนเองต้องเสียท่าโดนทำลายดาบฟันวิญญาณและโดนฮอลโลว์ตนนั้นเข้าสิงและเข้าทำร้ายลูเคียกับอุคิทาเกะ และในที่สุดเขาก็ต้องสิ้นชีพด้วยน้ำมือของลูเคียไปพร้อมกับฮอลโล่ว์ในตัวของเขา ทำให้ตำแหน่งรองหัวหน้าของหน่วย 13 ว่างลงไป

* ของชอบ : โอฮางิ (ขนมโมจิห่อด้วยถั่วแดง)
* ของที่เกลียด : ไม่มี
* งานอดิเรก : นอนกลางวัน
* ความสามารถพิเศษ : ผูกมิตร
* เวลาว่าง : เรียนรู้และฝึกฝน​ผู้ใต้บังคับบัญชาและกลับไปเยี่ยมบ้านที่นอก

## บทบาท

### ภาคโซลโซไซตี้

ไคเอ็นปรากฏในความคิดของ"คุจิกิ เบียคุยะ"ในช่วงหลังจากที่การต่อสู้กับคุโรซากิ อิจิโกะจบสิ้นลงด้วย ทำให้เขารู้สึกตัวได้ถึงการกระทำของตนและได้ปรากฏอีกครั้งในความคิดของ"คุจิกิ ลูเคีย"ตอนที่กำลังจะโดนประหาร

### ภาคฮูเอโก้มุนโด้
ไคเอ็นปรากฏตัวในคราบของการพรางตัวแทนของอาร์โรนีโร่ อัลลูเอรี่ เอสปาด้าลำดับที่ 9 และปรากฏในรูปของความทรงจำของลูเคีย  โดยในความทรงจำของลูเคียไคเอ็นได้พูดคำหนึ่งเพื่อเตือนสติลูเคียจนทำให้เธอตาสว่าง

## ดาบฟันวิญญาณ

### ขั้นต้น(ชิไค)

* **ชื่อ** : เนจิบานะ () 
* **คำปลดปล่อย** : นทีสวรรค์จงพลันพลิก
* **ลักษณะ** : มีลักษณะเป็นหอกยาวคล้ายกับสามง่ามผสมกับทวนของจีนโบราณ มีพู่ประดับ
* **ความสามารถ** : มีการโจมตีโดยใช้น้ำที่วนอยู่โดยรอบตัวของผู้ใช้ผสมผสานกับทักษะส่วนตัวของผู้ใช้ดาบ ทำให้เกิดการป้องกันและการโจมตีพร้อมกัน ยากที่จะหาช่องโหว่ในการโจมตีกลับ

### ขั้นปลดปล่อยสวัสดิกะ (บังไค)

* ไม่ปรากฏ

## เกร็ด
right|80px|thumb|ดอกเนจิบานะ
* **เนจิบานะ** เป็นชื่อของ "ดอกเกศานารี" ในภาษาญี่ปุ่น โดยมีความหมายตรงตัวว่า "บุปผาเกลียว" ตัวดอกจะมีสีชมพู มีลักษณะพิเศษคือเป็นพวงเลื้อยเป็นเกลียวตามก้านของมัน

หมวดหมู่:ตัวละครในเทพมรณะ
หมวดหมู่:รองหัวหน้าหน่วย (13 หน่วยพิทักษ์)
หมวดหมู่:ตัวละครชายในอนิเมะและมังงะ
เจฟฟ์ โกลด์บลุม

**เจฟฟ์ โกลด์บลุม** () มีชื่อเต็มว่า **เจฟฟรีย์ ลินน์ โกลด์บลุม** (Jeffrey Lynn Goldblum) เกิดเมื่อวันที่ 22 ตุลาคม พ.ศ. 2495 (ค.ศ. 1952) ที่เมืองพิทท์สเบิร์ก รัฐเพนซิลเวเนีย 

ผลงานดัง ๆ ที่สร้างชื่อเสียง ได้แก่

*The Fly (*ไอ้แมลงวัน (สยองพันธุ์ผสม)*) เมื่อปี พ.ศ. 2529 (ค.ศ. 1986) โดยรับบทเป็น บรันเดล เซธ

*Jurassic Park (*กำเนิดใหม่ไดโนเสาร์*) เมื่อปี พ.ศ. 2536 (ค.ศ. 1993) โดยรับบทเป็น ดร.เอียน มัลคอล์ม

*Hideaway เมื่อปี พ.ศ. 2538 (ค.ศ. 1995) เป็นตัวเอกของเรื่อง โดยรับบทเป็นพ่อของอลิเซีย ซิลเวอร์สโตน

*Powder (*คนเผือกสายฟ้าฟาด*) เมื่อปี พ.ศ. 2536 (ค.ศ. 1995)

*Independence Day (ID4) (*ไอดี 4 : สงครามวันดับโลก*) เมื่อปี พ.ศ. 2539 (ค.ศ. 1996) โดยรับบทเป็น เดวิด ลีวินสัน 1 ใน 3 ตัวเอกของเรื่อง

*Mad Dog Time เมื่อปี พ.ศ. 2539 (ค.ศ. 1996)

*The Lost World: Jurassic Park (*ใครว่ามันสูญพันธุ์*) เมื่อปี พ.ศ. 2540 (ค.ศ. 1997) รับบทเดิม คือ ดร.เอียน มัลคอล์ม แต่คราวนี้เป็นพระเอก

*Holy Man (*นักบุญหัวใจก๊าก*) เมื่อปี พ.ศ. 2541 (ค.ศ. 1998)

*The Prince of Egypt (*เดอะ ปรินซ์ ออฟ อียิปต์*) เมื่อปี พ.ศ. 2541 (ค.ศ. 1998) ภาพยนตร์การ์ตูน ให้เสียงพากษ์

## อ้างอิง
* [ข้อมูลใน[IMDb]]

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากพิตต์สเบิร์ก
ตราสุริยมณฑล

ตราประจำตระกูลบุนนาค ตราสุริยมณฑล และตราจันทรมณฑล เป็นตราประจำสกุลบุนนาค ซึ่งพระบาทสมเด็จพระจอมเกล้าเจ้าอยู่หัว พระราชทานตราสุริยมณฑลแก่ สมเด็จเจ้าพระยามหาประยูรวงศ์ และพระราชทานตราจันทรมณฑลแก่ สมเด็จเจ้าพระยาบรมมหาพิชัยญาติ

## แหล่งข้อมูลอื่น
* http://www.bunnag.in.th/history6-symbol.html
ทับหลังนารายณ์บรรทมสินธุ์ของปราสาทพนมรุ้ง

**ทับหลังนารายณ์บรรทมสินธุ์ของปราสาทพนมรุ้ง** เป็นโบราณวัตถุที่มีชื่อเสียงมากที่สุดของไทย ที่เชื่อว่าถูกโจรกรรมไปเมื่อราวปี พ.ศ. 2503 ในช่วงสงครามเวียดนาม และถูกนำไปจัดแสดงอยู่ที่สถาบันศิลปะชิคาโก ในรัฐอิลลินอย ประเทศสหรัฐอเมริกา แต่ในที่สุดชาวไทยนำโดยรัฐบาล และ หม่อมเจ้าสุภัทรดิศ ดิศกุล ก็ได้ทับหลังชิ้นนี้คืนมาในปี พ.ศ. 2531

## ประวัติ
ในปี พ.ศ. 2508 กรมศิลปากรพบชิ้นส่วนบางชิ้นของทับหลัง ที่ร้านขายของเก่าย่านราชประสงค์จึงได้ยึดคืนมา ต่อมาในปี พ.ศ. 2516 ศาสตราจารย์ ม.จ. สุภัทรดิศ ดิศกุล ขณะดำรงตำแหน่งคณบดีคณะโบราณคดี มหาวิทยาลัยศิลปากร และ ดร. ไฮแรม วูดเวิร์ด จูเนียร์ อดีตอาสาสมัครสันติภาพ ที่เคยสอนในมหาวิทยาลัยศิลปากร ได้ไปพบทับหลังนารายณ์บรรทม สินธุ์ชิ้นนี้ ที่สถาบันศิลปะ นครชิคาโก ประเทศสหรัฐอเมริกา และทรงมีหนังสือแจ้งอธิบดีกรมศิลปากรอย่างเป็นทางการว่าควรจะขอกลับคืน จนกระทั่งในปี พ.ศ. 2531 ขณะที่การบูรณะปราสาทหินพนมรุ้งใกล้จะเสร็จเรียบร้อย มีการรื้อฟื้นเรื่องการขอคืนทับหลังขึ้นมาใหม่ ซึ่งครั้งนี้ได้รณรงค์กันอย่างกว้างขวาง ทั้งในกรุงเทพมหานคร ต่างจังหวัด ชาวไทยที่อาศัยอยู่ในนครชิคาโกรวมทั้งชาวอเมริกันและชาติอื่น ๆ ได้ให้การสนับสนุน

จังหวัดบุรีรัมย์ ซึ่งมีรองศาสตราจารย์วันชัย วัฒนกุล อธิการบดีวิทยาลัยครูบุรีรัมย์ เป็นประธาน อาจารย์เทียนชัย ให้ศิริกุล และ ผู้ช่วยศาสตราจารย์ วิสุทธิ์ ภิญโญวาณิชกะ เป็น เลขาฯ ร่วมกับข้าราชการ พ่อค้าประชาชน และนักเรียนนักศึกษา กว่า 15,000 คนได้ชุมนุมกันเพื่อเรียกร้องขอทับหลังคืน โดยทำหนังสือถึงเอกอัครราชทูตสหรัฐประจำประเทศไทย ผ่านผู้ว่าราชการจังหวัดบุรีรัมย์ นายพร อุดมพงษ์

จนกระทั่งเมื่อวันที่ 9 พฤศจิกายน พ.ศ. 2531 สถาบันศิลปะ นครชิคาโก ได้ส่งทับหลังนารายณ์บรรทมสินธุ์ กลับคืนสู่ประเทศไทย ในพระนามของศาสตราจารย์ ม.จ. สุภัทรดิศ ดิศกุล ทับหลังจะถึงสนามบินดอนเมืองในวันที่ 10 พฤศจิกายน พ.ศ. 2531 โดยสายการบินยูไนเต็ดแอร์ไลน์

## รายละเอียดของงาน
ที่ทับหลังของมณฑปด้านทิศตะวันออกปราสาทประธาน  เป็นภาพนารายณ์บรรทมสินธุ์ โดยพระนารายณ์บรรทมตะแคงขวาเหนือพญาอนันตนาคราชซึ่งทอดตัวอยู่เหนือมกรอีกต่อหนึ่งท่ามกลางเกษียรสมุทร มีก้านดอกบัวผุดขึ้นจากพระนาภีของพระองค์ มีพระพรหมประทับอยู่เหนือดอกบัวนั้น พระนารายณ์ทรงถือ คฑา สังข์ และจักรไว้ในพระหัตถ์หน้าซ้าย พระหัตถ์หลังซ้ายและพระหัตถ์หลังด้านขวาตามลำดับ ส่วนพระหัตถ์หน้าขวารองรับพระเศียรของพระองค์ ทรงมงกุฎรูปกรวย กุณฑล กรองศอ และทรงผ้าจีบเป็นริ้ว มีชายผ้ารูปหางปลาซ้อนกันอยู่ 2 ชั้น ด้านหน้าคาดด้วยสายรัดพระองค์ มีอุบะขนาดสั้นห้อยประดับ มีพระลักษณมีชายาพระองค์ประทับนั้นอยู่ตรงปลายพระบาท

## แหล่งข้อมูลอื่น
*[ข่าวดังข้ามเวลา : ทวงกลับทับหลังนารายณ์ คลิปเต็มรายการ]จากสำนักข่าวไทย

หมวดหมู่:ปราสาทหิน
หมวดหมู่:โบราณวัตถุในจังหวัดบุรีรัมย์
จีซิป

**จีซิป** () เป็นโปรแกรมบีบอัดข้อมูล เขียนโดย ฌอน-ลูป เกลลี (Jean-loup Gailly) และ มาร์ค แอดเลอร์ (Mark Adler) เวอร์ชันแรก 0.1 เผยแพร่เมื่อ 31 ตุลาคม พ.ศ. 2535 เวอร์ชัน 1.0 ออกตามมาเมื่อกุมภาพันธ์ พ.ศ. 2536

## รูปแบบไฟล์
gzip อาศัยขั้นตอนวิธีชื่อ DEFLATE ซึ่งผสมผลาน LZ77 กับรหัสฮัฟแมน DEFLATE ออกแบบมาแทนที่ LZW และขั้นตอนวิธีบีบอัดข้อมูลอื่นที่มีปัญหาเรื่องสิทธิบัตร ทำให้ใช้โปรแกรมเช่น compress ได้จำกัด

คำว่า gzip ยังนิยมเรียกรูปแบบไฟล์ที่สร้างโดยโปรแกรม gzip ซึ่งประกอบด้วย
* ส่วนหัวไฟล์ หรือ เฮดเดอร์ ขนาด 10 ไบต์ มีสัญลักษณ์ของไฟล์ หมายเลขเวอร์ชัน วันและเวลา
* เฮดเดอร์เพิ่มเติมเช่นชื่อไฟล์เดิม ส่วนนี้อาจไม่มีก็ได้
* ข้อมูลไฟล์ที่บีบโดยขั้นตอนวิธี DEFLATE
* ส่วนท้ายไฟล์ขนาด 8 ไบต์ ประกอบด้วยค่า CRC-32 และความยาวของข้อมูลเดิมก่อนบีบอัด

ถึงแม้ว่าไฟล์รูปแบบนี้สามารถเก็บไฟล์หลายไฟล์ต่อ ๆ กัน gzip มักถูกใช้บีบเพียงไฟล์เดียว โดยไฟล์ต่าง ๆ จะถูกรวมเข้าด้วยกันก่อนโดยใช้โปรแกรม tar แล้วค่อยบีบอัดไฟล์ที่ได้ด้วย gzip ไฟล์ที่ได้มักใช้นามสกุล .tar.gz หรือ .tgz และนิยมเรียกว่า "compressed tarball"

gzip เป็นไฟล์คนละชนิดกับ ZIP ซึ่งใช้ขั้นตอนวิธี DEFLATE เช่นเดียวกัน ZIP สามารถเก็บไฟล์หลายไฟล์ในตัวมันเองโดยไม่ต้องพึ่งโปรแกรมอื่นแต่ก็ไม่ได้ขนาดเล็กเท่าการบีบโดยใช้ tar และ gzip เนื่องจาก ZIP บีบข้อมูลแต่ละไฟล์แยกจากกัน แต่ gzip สามารถใช้ข้อมูลที่ซ้ำซ้อนระหว่างไฟล์มาเป็นประโยชน์ในการบีบ

ขั้นตอนวิธีใน gzip ยังออกมาในรูปของไลบรารีชื่อ zlib ซึ่งสนับสนุนรูปแบบไฟล์ gzip และรูปแบบเฉพาะของมันเองที่ชื่อ zlib stream รูปแบบ zlib stream, DEFLATE และ gzip กำหนดโดยมาตรฐาน RFC 1950, RFC 1951 และ RFC 1952 ตามลำดับ

เนื่องจากส่วนหัวไฟล์ gzip มีวันที่และเวลาที่สร้าง ในการเปรียบเทียบข้อมูลในไฟล์สองไฟล์ว่าเหมือนกันหรือไม่จำเป็นต้องใช้โปรแกรม zcmp หรือ zdiff ถึงจะได้ผลที่ถูกต้อง

โปรแกรมสำหรับคลายข้อมูลที่บีบโดย gzip เรียกว่า gunzip

ข้อดีของ gzip คือสามารถบีบอัดไฟล์ได้อย่างรวดเร็วและมีประสิทธิภาพสำหรับไฟล์เดียว แต่สำหรับหลายไฟล์มักต้องรวมไฟล์ด้วย tar ก่อน นอกจากนี้ gzip ใช้งานได้บนระบบปฏิบัติการหลายประเภท เช่น Linux, macOS และ Windows และสามารถคลายไฟล์ด้วยคำสั่ง gunzip

## การใช้งานอื่น
ในโพรโทคอล HTTP รุ่น 1.1 ยอมให้เว็บเบราว์เซอร์ดึงข้อมูลจากเซิร์ฟเวอร์ในรูปไฟล์บีบอัด ในมาตรฐานระบุไว้สองชนิด คือ รูปแบบ gzip (มีส่วนหัวและส่วนท้ายไฟล์ด้วย) และ deflate (ไม่มีส่วนหัวและท้าย)

## โปรแกรมอื่น
ตั้งแต่ช่วงประมาณปี 2540 เป็นต้นมา ผู้คนหันมาใช้โปรแกรม bzip2 แทนที่ gzip มากขึ้น โปรแกรม bzip2 ใช้ขั้นตอนวิธี block-sorting สามารถบีบไฟล์ได้เล็กกว่าแต่ต้องใช้หน่วยความจำและการประมวลผลมากขึ้นถึง 4 เท่า ไฟล์ที่ผ่านโปรแกรม tar และ bzip2 มักมีนามสกุล .tar.bz2

AdvanceCOMP เป็นโปรแกรมอีกตัวที่ใช้ขั้นตอนวิธี DEFLATE และสร้างไฟล์รูปแบบ gzip แต่สามารถบีบได้มากกว่าโปรแกรม gzip เดิม

## อ้างอิง
* ประวัติ gzip

## แหล่งข้อมูลอื่น
* เว็บไซต์ gzip อย่างเป็นทางการ

หมวดหมู่:โครงการกนู
หมวดหมู่:ซอฟต์แวร์บีบอัดข้อมูลเสรี
หมวดหมู่:รูปแบบหน่วยเก็บถาวร
หมวดหมู่:ซอฟต์แวร์บนยูนิกซ์
อี แฮ-ว็อน

**อี แฮ-ว็อน** (; 24 กุมภาพันธ์ พ.ศ. 2462 – 8 กุมภาพันธ์ พ.ศ. 2563) เป็นพระราชนัดดาในจักรพรรดิโคจง ภายหลังเธอตั้งตนเองเป็นรัชทายาทที่ได้รับสมมุติของประเทศเกาหลีแย้งกับอี ว็อน ซึ่งเป็นโอรสบุญธรรมของอี กู ผู้ได้รับการยอมรับจากสมาคมราชสกุลอีในการเป็นผู้นำราชวงศ์และได้รับการแต่งตั้งไปก่อนหน้า อี แฮ-ว็อน เสียชีวิตในเดือนกุมภาพันธ์ ค.ศ. 2020 ด้วยอายุ 100 ในบ้านของเธอที่เมืองฮานัม จังหวัดคย็องกี

## ประวัติ
อี แฮ-ว็อนเกิดเมื่อวันที่ 24 กุมภาพันธ์ พ.ศ. 2462 ณ พระราชวังซาดง เคโจ เป็นพระธิดาของเจ้าชายอี คัง (, ) กับคิม ซู-ด็อก (, ) ต่อมาคือเจ้าหญิงท็อกอิน (, ) ด้วยความที่พระบิดามีสนมจำนวนมาก อี แฮ-ว็อนจึงมีพี่น้องร่วมบิดาจำนวน 21 คน เธออาศัยอยู่ภายในพระราชวังอุนฮย็อน และเข้ารับการศึกษาที่โรงเรียนมัธยมศึกษาคย็องกีเมื่อ พ.ศ. 2479

อี แฮ-ว็อนสมรสกับอี ซึง-กยู มีบุตรชายด้วยกัน 3 คน กับบุตรสาวอีก 1 คน ภายหลังสามีถูกทางการเกาหลีเหนือลักพาตัว

## การอ้างสิทธิ์ในราชบัลลังก์
หลังการสิ้นพระชนม์ของอี กู พระโอรสในมกุฎราชกุมารอึยมินเมื่อปี พ.ศ. 2548 ทางสมาคมราชสกุลอีจึงมีมติเลือกอี ว็อน พระโอรสของอี กับ (, ) ดำรงตำแหน่งเป็นผู้นำราชวงศ์เมื่อวันที่ 16 กรกฎาคม พ.ศ. 2548 แต่ทว่าหลังจากหนึ่งปี อี แฮ-ว็อนได้จัดพิธีราชาภิเษกตนเองเป็นจักรพรรดินีแห่งเกาหลีเมื่อวันที่ 29 กันยายน พ.ศ. 2549 เธอกล่าวว่า *"เราคือทายาทที่ถูกต้อง ไม่ว่าใครจะพูดเช่นใดก็ตาม"* และ *"เราเกิดจากชายาที่ได้รับการรับรองตามธรรมเนียม…เราจะฟื้นฟูจารีตของราชวงศ์ขึ้นมาอีกครั้ง"* ทั้งนี้การจัดพิธีราชาภิเษกนี้ไม่ได้รับการยอมรับจากรัฐบาลเกาหลีใต้ หรือแม้แต่สมาคมราชสกุลอีเองก็ไม่รับรองการจัดพิธีนี้

## ลำดับสาแหรก



## อ้างอิง

แฮว็อน
หมวดหมู่:ราชวงศ์โชซ็อน
หมวดหมู่:ผู้อ้างสิทธิในราชบัลลังก์
หมวดหมู่:บุคคลจากโซล
หมวดหมู่:บุคคลที่มีอายุเกิน 100 ปี
บริสเบน

**บริสเบน** (,  ) เป็นเมืองหลวงและเมืองที่มีประชากรหนาแน่นที่สุดของรัฐควีนส์แลนด์ อีกทั้งเป็นเมืองที่มีขนาดใหญ่อันดับที่ 3 ของประเทศออสเตรเลียและโอเชียเนีย มีจำนวนประชากรประมาณ 2.6 ล้านคน บริสเบนเป็นเมืองที่อยู่ติดกับมหาสมุทรแปซิฟิก และมีแม่น้ำบริสเบน (Brisbane River) ไหลผ่านบนที่ราบระหว่างมอร์ทันเบย์ (Moreton Bay) กับเทือกเขาเกรตดิไวดิง (Great Dividing Range) ส่วนชื่อเมืองตั้งขึ้นเพื่อเป็นเกียรติแก่ เซอร์โทมัส บริสเบน (Sir Thomas Brisbane). บริสเบนได้รับเลือกให้เป็นเมืองเจ้าภาพโอลิมปิกฤดูร้อน 2032 และพาราลิมปิกฤดูร้อน 2032

## การท่องเที่ยวและการพักผ่อน
การท่องเที่ยวมีบทบาทสำคัญต่อเศรษฐกิจของบริสเบน โดยเป็นจุดหมายปลายทางที่นิยมอันดับสามสำหรับนักท่องเที่ยวต่างชาติรองจากซิดนีย์และเมลเบิร์น

นอกเขตตัวเมือง บริสเบนมีสถานที่ท่องเที่ยวและจุดหมายปลายทางมากมาย เช่น มหาวิทยาลัยควีนส์แลนด์ในเซนต์ลูเซีย โรงบ่มไวน์ซีร์โรเมตในเมาท์คอตตอน แทงกาลูมาบนเกาะมอร์ตัน เขตอนุรักษ์โคอาล่าโลนไพน์ในฟิกทรีพ็อกเก็ต อีทสตรีท (ตลาดอาหารกลางคืน) ในฮามิลตันเหนือ ฟอร์ตลิตตัน และเมาท์คูทตา (รวมถึงเขตอนุรักษ์เมาท์คูทตา จุดชมวิวเมาท์คูทตา สวนพฤกศาสตร์เมาท์คูทตา) อีกทั้งยังมีสวนและหอดูดาวเซอร์โทมัสบรีสเบนซึ่งเป็นสถานที่ยอดนิยมสำหรับการเดินเล่นและการเดินทางเพื่อออกผจญภัยในพืชพันธุ์ต่างๆ

อ่าวมอร์ตันและอุทยานทางทะเลก็เป็นจุดท่องเที่ยวยอดนิยมเช่นกัน โดยบนสามเกาะหลักคือ มอร์ตอนไอส์แลนด์, นอร์ธสแตรดบรอคไอส์แลนด์ และบรีบีไอส์แลนด์ สามารถเดินทางไปได้โดยเรือเฟอร์รี่ ซึ่งมีชายหาดสำหรับโต้คลื่นและรีสอร์ทที่เป็นที่นิยม รีสอร์ทแทงกาลูมาบนมอร์ตอนไอส์แลนด์ได้รับความนิยมจากการให้อาหารปลาโลมาป่าตอนกลางคืนและการล่องเรือชมวาฬที่ยาวนานที่สุดในออสเตรเลีย

ทางตอนใต้และตอนเหนือของบริสเบนคือ โกลด์โคสต์และซันไชน์โคสต์ตามลำดับ ที่มีหาดทรายที่มีชื่อเสียงสำหรับการว่ายน้ำและโต้คลื่นในออสเตรเลีย อีกทั้งยังเป็นจุดพักผ่อนยอดนิยมสำหรับทริปวันเดียวและสุดสัปดาห์ของชาวบริสเบน

รอบ ๆ บริสเบนมีอุทยานแห่งชาติหลายแห่งซึ่งเป็นสถานที่ยอดนิยมสำหรับการเดินป่าและการเดินทางแคมปิ้ง อุทยานแห่งชาติดากิลาร์ครอบคลุมแนวชายแดนตะวันตกเฉียงเหนือของบริสเบนในหุบเขาดากิลาร์และมีจุดเดินป่าที่นิยม เช่น เมาท์เนโบ, แคมป์เมาท์เทน, เมาท์เพลเซ็นท์, เมาท์กลอเรียส, เมาท์แซมซัน, และเมาท์เมอี อุทยานแห่งชาติกลาเฮ้าส์เมาท์เทนส์ตั้งอยู่ทางเหนือของเขตเมืองในเทือกเขากลาเฮ้าส์เมาท์เทนส์ระหว่างบริสเบนและชายฝั่งซันไชน์


ไฟล์:Brisbn river.jpg|ทางเดินริมแม่น้ำ ติดสวนสาธารณะเซาท์แบงค์ เมืองบริสเบน ออสเตรเลีย
ไฟล์:Brisbn river1.jpg|ทางเดินริมแม่น้ำบริสเบน ออสเตรเลีย
ไฟล์:Brisbane South Bank Park1.jpg|บรรยากาศในบริเวณสวนสาธารณะกลางเมืองริมแม่น้ำบริสเบน (เซาท์แบงค์)
ไฟล์:Panoramio of Brisbane.jpg


## ภูมิอากาศ
ภูมิอากาศของเมืองบริสเบนจัดอยู่ในกลุ่มอบอุ่นชื้นกึ่งเขตร้อน (humid subtropical climate) มีอุณหภูมิเฉลี่ยทั้งปีอยู่ที่ 16-25 องศาเซลเซียส และบริสเบนได้รับแสงแดดโดยเฉลี่ย 8 ชั่วโมงต่อวันตลอดทั้งปี จึงทำให้บริสเบนเป็นเมืองที่มีอากาศอบอุ่นทุกฤดู โดยมีอยู่ 4 ฤดูกาล ได้แก่ ฤดูร้อน (ธ.ค.-ก.พ.), ฤดูใบไม้ร่วง (มี.ค.-พ.ค.), ฤดูหนาว (มิ.ย.-ส.ค.) และฤดูใบไม้ผลิ (ก.ย.-พ.ย.)

## อ้างอิง

## แหล่งข้อมูลอื่น
* นครบริสเบน
* เว็บไซต์การท่องเที่ยวของบริสเบน
* Official Tourism Board Brisbane Page – Tourism Australia
* Historical footage of Brisbane and Southern Queensland 


หมวดหมู่:เมืองในประเทศออสเตรเลีย
หมวดหมู่:รัฐควีนส์แลนด์
สมุทรศาสตร์

[thumb|300px|right|[Thermohaline circulation]]

**สมุทรศาสตร์** หรือ **สมุทรวิทยา** (oceanography, oceanology, หรือ marine science) คือ ศาสตร์ที่ศึกษาเรื่องเกี่ยวกับทะเลและมหาสมุทร สมุทรศาสตร์เกี่ยวพันกับศาสตร์แขนงอื่น ๆ อีกหลายสาขา เช่น ธรณีวิทยา ภูมิศาสตร์ ธรณีฟิสิกส์ ฟิสิกส์ เคมี ธรณีเคมี คณิตศาสตร์ อุตุนิยมวิทยา พฤกษศาสตร์และสัตวศาสตร์ เราอาจแบ่งสมุทรศาสตร์ออกได้เป็น 5 สาขา ดังนี้ 
# **สมุทรศาสตร์กายภาพ** ศึกษาลักษณะทางกายภาพของทะเล และมหาสมุทรได้แก่ น้ำขึ้นน้ำลง กระแสน้ำ คลื่น อุณหภูมิ ความหนาแน่น การหมุนเวียนของน้ำ เสียงในทะเล ความโปร่งแสงของน้ำทะเล น้ำแข็งในทะเล และปัจจัยอื่นๆ ทางฟิสิกส์ของน้ำทะเล 
# **สมุทรศาสตร์เคมี** ศึกษาที่มาองค์ประกอบและปฏิกิริยาทางเคมีของน้ำทะเล รวมทั้งสภาพความเค็ม ความนำไฟฟ้า ความเป็นกรด-ด่าง และปริมาณสารอาหาร แร่ธาตุ กัมมันตรังสี และปริมาณก๊าซที่ละลายอยู่ในน้ำทะเล 
# **สมุทรศาสตร์ชีวะ** ศึกษาสิ่งมีชีวิตทั้งพืชและสัตว์ในทะเล วัฏจักรและความสัมพันธ์ระหว่างสิ่งมีชีวิตในทะเล รวมทั้งสภาพแวดล้อมของทะเลและมหาสมุทรที่เกี่ยวข้องกับสิ่งมีชีวิต
# **สมุทรศาสตร์ธรณี** ศึกษากำเนิดของเปลือกสมุทร การเคลื่อนตัวของเปลือกสมุทร ลักษณะภูมิประเทศและส่วนประกอบทางกายภาพของพื้นท้องทะเล ลักษณะตะกอนพื้นท้องทะเล และลักษณะชายฝั่งชนิดต่าง ๆ
# **สมุทรศาสตร์อุตุนิยมวิทยา** ศึกษาปฏิสัมพันธ์ระหว่างบรรยากาศและผิวหน้าน้ำทะเล ลมและผลจากอิทธิพลของลม ทัศนวิสัยในทะเล และองค์ประกอบทางอุตุนิยมวิทยาอื่น ๆ ในทะเล

หมวดหมู่:สมุทรศาสตร์
หมวดหมู่:อุทกวิทยา
หมวดหมู่:วิทยาศาสตร์โลก
จอห์น บี. วอตสัน

**จอห์น โบรดัส วอตสัน** (; 9 มกราคม ค.ศ. 1878 – 25 กันยายน ค.ศ. 1958) เป็นนักจิตวิทยาชาวอเมริกัน ผู้ก่อตั้งพฤติกรรมนิยม วอตสันทำวิจัยเกี่ยวกับพฤติกรรมสัตว์ นำมาซึ่งการตั้งแขนงวิชาพฤติกรรมศาสตร์ในวิชาจิตวิทยา เขายังเป็นผู้ทำการทดลอง "หนูน้อยอัลเบิร์ต" ซึ่งเป็นที่ถกเถียงและวิพากษ์วิจารณ์กันอย่างกว้างขวาง

## ชีวิตช่วงแรก
จอห์น โบรดัส วอตสัน เกิดในแทรเวเลอส์เรสต์ รัฐเซาท์แคโรไลนา เป็นบุตรชายของพิกเกนส์ บัตเลอร์ และ เอ็มมา (สกุลเดิม โร) วอตสัน แม่ของเขา เอ็มมา เป็นคนที่ศรัทธาในนิกายโปรเตสแตนต์ที่เคร่งครัด พ่อของเขา พิกเกนส์ เป็นคนติดเครื่องดื่มแอลกอฮอล์ เขาทิ้งครอบครัวไปอาศัยอยู่กับหญิงชาวอินเดียสองคน ขณะวอตสันอายุ 13 ปี ด้วยความที่ครอบครัวของเขาขัดสนเงิน แม่ของเขาจึงขายฟาร์มที่มีอยู่ และย้ายไปอาศัยอยู่ในกรีนวิลล์ รัฐเซาท์แคโรไลนา เพื่อให้วอตสันมีโอกาสที่จะประสบความสำเร็จ การย้ายจากหมู่บ้านชนบทที่ห่างไกลไปยังกรีนวิลล์ พิสูจน์ให้เห็นว่ามันสำคัญมากสำหรับวอตสัน โดยการให้โอกาสเขาได้สัมผัสกับความหลากหลายของคนประเภทต่าง ๆ ซึ่งเขายังนำใช้ศึกษาทฤษฎีในด้านจิตวิทยา 

วอตสันผ่านหลักสูตรดั้งเดิมที่มหาวิทยาลัยเฟอร์แมน ระหว่างที่กำลังศึกษาอยู่นั้น เขามองตัวเองว่า "ไม่เป็นมิตร" และมีเพื่อนน้อย และถือว่าตัวเองเป็นนักเรียนที่น่าสงสารคนหนึ่ง คนอื่น ๆ มักเรียกเขาว่าเป็นเด็กขี้เกียจที่ไม่ยอมเชื่อฟัง หลังจากนั้น เขาศึกษาต่อด้านปรัชญาที่มหาวิทยาลัยชิคาโก ตามคำแนะนำของกอร์ดอน มัวร์ อาจารย์ในมหาวิทยาลัยเฟอร์แมน แต่ต่อมาเขาผิดหวังในการสอนของจอห์น ดูอี จึงหันมาทำงานด้านจิตวิทยาสัตว์ และได้รับปริญญาเอกในปี ค.ศ. 1903 วอตสันทำงานเป็นอาจารย์ที่มหาวิทยาลัยจอนส์ฮอปกินส์ ในปี ค.ศ. 1908 จนในเดือนตุลาคม ค.ศ. 1920 เขาถูกไล่ออกเพราะไปมีความสัมพันธ์ลับ ๆ กับโรซาลี เรย์เนอร์ (Rosalie Rayner) นักศึกษาระดับบัณฑิตศึกษาของเขา วอตสันหย่ากับภรรยาและแต่งงานกับโรซาลีในปี ค.ศ. 1921

## อ้างอิง

หมวดหมู่:บุคคลที่เกิดในปี พ.ศ. 2421
หมวดหมู่:บุคคลที่เสียชีวิตในปี พ.ศ. 2501
หมวดหมู่:นักจิตวิทยาชาวอเมริกัน
หมวดหมู่:ศิษย์เก่าจากมหาวิทยาลัยชิคาโก
หมวดหมู่:บุคคลจากมหาวิทยาลัยจอนส์ ฮอปคินส์
หมวดหมู่:บุคคลจากรัฐเซาท์แคโรไลนา
แดเนียล เครก

**แดเนียล รอตัน เครก** ซีเอ็มจี () (เกิดวันที่ 2 มีนาคม ค.ศ. 1968) เป็นนักแสดงชาวอังกฤษ เขาได้รับชื่อเสียงในระดับนานาชาติจากการรับบทเป็นเจมส์ บอนด์ในภาพยนตร์ชุดบอนด์ ตั้งแต่ *[[007 พยัคฆ์ร้ายเดิมพันระห่ำโลก]]* (2006) จนถึง *[[007 พยัคฆ์ร้ายฝ่าเวลามรณะ]]* (2021)

หลังเครกฝึกฝนที่ โรงละครเยาวชนแห่งชาติ ในลอนดอนและจบการศึกษาจาก โรงเรียนดนตรีและการละครกิลด์ฮอลล์ ในปี ค.ศ. 1991 เขาเริ่มต้นอาชีพของเขาด้วยการแสดงบนเวที เขาปรากฏตัวครั้งแรกในภาพยนตร์แนวดรามาเรื่อง *[[เดอะพาวเวอร์ออฟวัน (ภาพยนตร์)|เดอะพาวเวอร์ออฟวัน]]* (1992) และภาพยนตร์แนวครอบครัวเรื่อง *[[อะคิดอินคิงอาเทอร์สคอร์ต]]* (1995) เขาได้รับบทบาทที่โดดเด่นในละครชุด *[[เอาเออร์เฟรนส์อินเดอะนอร์ท]]* (1996) เขาได้รับบทบาทในภาพยนตร์แนวย้อนยุคเรื่อง *[[อลิซาเบธ ราชินีบัลลังก์เลือด]]* (1998), ภาพยนตร์แนวโลดโผนเรื่อง *[[ลาร่า ครอฟท์ ทูมเรเดอร์]]* (2001), ภาพยนตร์แนวอาชญากรรมระทึกขวัญเรื่อง *[[ดับแค้นจอมคนเพชฌฆาต]]* (2002), และ *[[คนอย่างข้า ดวงพาดับ]]* (2004), เช่นเดียวกับภาพยนตร์แนวดรามาประวัติศาสตร์เรื่อง *[[มิวนิค (ภาพยนตร์ ค.ศ. 2005)|มิวนิค]]* (2005)

*007 พยัคฆ์ร้ายเดิมพันระห่ำโลก* เป็นภาพยนตร์รีบูตของแฟรนไชส์บอนด์ ฉายเมื่อเดือนพฤศจิกายน ค.ศ. 2006 ได้รับการตอบรับเป็นอย่างดีจากนักวิจารณ์และทำให้เครกได้รับการเสนอชื่อในรางวัลแบฟตา สาขานักแสดงนำชายยอดเยี่ยม นอกเหนือจากบทบอนด์แล้ว เครกยังแสดงในภาพยนตร์แนวแฟนตาซีเรื่อง *[[อภินิหารเข็มทิศทองคำ]]* (2007), ภาพยนตร์แนวดรามาเรื่อง *[[วีรบุรุษชาติพยัคฆ์]]* (2008), ภาพยนตร์แนวไซไฟตะวันตกเรื่อง *[[สงครามพันธุ์เดือด คาวบอยปะทะเอเลี่ยน]]* (2011), ภาพยนตร์แนวระทึกขวัญลึกลับเรื่อง *[[พยัคฆ์สาวรอยสักมังกร]]* (2011), ภาพยนตร์แนวโจรกรรมเรื่อง *[[แผนปล้นลัคกี้ โชคดีนะโลแกน]]* (2017) และภาพยนตร์แนวตลกลึกลับ *[[ฆาตกรรมหรรษา ใครฆ่าคุณปู่]]* (2019) โดยภาพยนตร์เรื่องดังกล่าวทำให้เขาได้รับการเสนอชื่อในรางวัลลูกโลกทองคำ สาขานักแสดงนำชายยอดเยี่ยม - ภาพยนตร์แนวเพลงหรือตลก

## ผลงาน

### ภาพยนตร์

### โทรทัศน์

### วิดีโอเกม

## ดูเพิ่ม
* เจมส์ บอนด์ 007

## อ้างอิง

ด
ด
หมวดหมู่:ชาวอังกฤษเชื้อสายเวลส์
หมวดหมู่:บุคคลที่ได้รับสัญชาติอเมริกัน
ทิโมธี ดอลตัน

**ทิโมธี เลเนิร์ด ดอลตัน เลกเกตต์** (; ; เกิดวันที่ 21 มีนาคม ค.ศ. 1946) เป็นนักแสดงชาวอังกฤษ เขาเริ่มต้นอาชีพของเขาด้วยการแสดงละครเวที ก่อนที่จะเปิดตัวในภาพยนตร์ด้วยการแสดงเป็น พระเจ้าฟีลิปที่ 2 แห่งฝรั่งเศส ในภาพยนตร์แนวดรามาประวัติศาสตร์เมื่อปี ค.ศ. 1968 เรื่อง *[[ราชันใจเพชร]]* เขาได้รับชื่อเสียงระดับนานาชาติในฐานะนักแสดงคนที่สี่ที่แสดงเป็นสายลับ เจมส์ บอนด์ ในภาพยนตร์ชุดบอนด์ของ อีออนโปรดักชันส์ โดยเขาแสดงใน *[[007 พยัคฆ์สะบัดลาย]]* (1987) และ *[[007 รหัสสังหาร]]* (1989) นอกจากนี้ เขายังแสดงในภาพยนตร์เรื่อง *[[แฟลช กอร์ดอน ผ่ามิติทะลุจักรวาล]]* (1980), *[[เหิรทะลุฟ้า]]* (1991), *[[ลูนี่ย์ ทูนส์ รวมพลพรรคผจญภัยสุดโลก]]* (2003), *[[โปลิศ โคตรแมน]]* (2007) และ *[[ทริปลวงโลก]]* (2010) ดอลตันแสดงเป็น นายโรเชสเตอร์ ในละครโทรทัศน์ของบีบีซีเรื่อง *เจน แอร์* (1983), เรตต์ บัตเลอร์ ในละครชุดสั้นของซีบีเอสเรื่อง *สการ์เลตต์* (1994), ราสซิลอน ในละครชุดแนวไซไฟผจญภัยของบีบีซีวันเรื่อง *[[ดอกเตอร์ฮู]]* (2009–2010), เซอร์ มัลคอล์ม เมอร์เรย์ ในละครแนวสยองขวัญเรื่อง *เพนนีเดรดฟูล* (2014–2016) และ เดอะชีฟ ในละครชุดแนวตลก-ดรามาของ ดีซียูนิเวิร์ส / เอชบีโอแม็กซ์ เรื่อง *[[ดูม พาโทรล (ละครชุด)|ดูม พาโทรล]]* (2019–ปัจจุบัน)

## ผลงาน

## อ้างอิง

## แหล่งข้อมูลอื่น
* เว็บไซต์ส่วนตัวทิโมธี ดาลตัน 
* 

หมวดหมู่:นักแสดงอังกฤษ
หมวดหมู่:นักแสดงเวลส์
เรคยาวิก

**เรคยาวิก** (, IPA: ˈreiːcaˌviːk) เป็นเมืองหลวงของประเทศไอซ์แลนด์ และเป็นเมืองหลวงที่ตั้งอยู่ใกล้กับขั้วโลกเหนือมากที่สุด โดยตั้งอยู่ไม่ไกลจากเส้นอาร์กติกเซอร์เคิลมากนัก ทำเลที่ตั้งอยู่ทางด้านตะวันตกเฉียงใต้ของประเทศไอซ์แลนด์ ด้านมุมล่างของอ่าว Faxaflói ซึ่ง Ingolfur Arnarson ชาวนอร์ดิค เป็นผู้อพยพคนแรกที่มาตั้งรกรากที่เรคยาวิกในปี พ.ศ. 1413 เมื่อเรคยาวิกกลายเป็นเมืองที่เป็นศูนย์กลางทางการค้าและธุรกิจการประมง จึงได้มีการก่อตั้งให้เป็นเมืองหลวงในปี พ.ศ. 2329 ปัจจุบันเขตเมืองมีประชากรประมาณ 120,000 คน ประกอบด้วย 7 เทศบาลนครซึ่งรวมเทศบาลนครเรคยาวิกด้วย

## อ้างอิง


หมวดหมู่:ประเทศไอซ์แลนด์
หมวดหมู่:เมืองหลวงในทวีปยุโรป
หมวดหมู่:เมืองหลวงทางวัฒนธรรมของยุโรป
นีโก โทมัส

**นีโก โทมัส** นักมวยสากลชาวอินโดนีเซีย เกิดเมื่อ 10 มิถุนายน พ.ศ.  2509 สถิติการชก 57 ครั้ง ชนะ 29 (น็อก18) เสมอ 5 แพ้ 23

## ประวัติ
โทมัสเป็นบุตรคนที่ 12 จากทั้งหมด 16 คน ของจูเลียนัส โทมัสและเฮเลนา โทมัส เริ่มหัดมวยตั้งแต่อายุ 5 ปีกับพี่ชาย ชาร์ลส์ โทมัส ที่เป็นนักมวยมาก่อน เคยชกมวยสากลสมัครเล่นได้เหรียญเงินกีฬาซีเกมส์ พ.ศ. 2528 ที่ กทม. และได้เหรียญทองในรายการเพรสซิเดนท์คัพที่จาการ์ตาเมื่อ พ.ศ. 2529 จากนั้นจึงหันมาชกมวยสากลอาชีพและได้เป็นแชมป์โลกคนที่ 2 ของอินโดนีเซีย

ปัจจุบันเขาแต่งงานแล้ว ภรรยาชื่อ ฟาริดา อาเด ยานี-โทมัส มีบุตรชาย 3 คน 

## เกียรติประวัติ
* เหรียญเงินกีฬาซีเกมส์ครั้งที่ 13 ที่ กทม. พ.ศ. 2528
* แชมป์อินโดนีเซียรุ่นมินิฟลายเวท (2531, 2536 - 2537)
* แชมป์โลก IBF รุ่นมินิฟลายเวท (2532)
** ชิง, 17 มิถุนายน 2532  ชนะคะแนน สมุทร ศิษย์นฤพนธ์ ที่ อินโดฯ
** เสียแชมป์, 21 กันยายน 2532 แพ้น็อก อีริค ชาเวซ ยก 5 ที่ อินโดฯ
* แชมป์ OPBF รุ่นมินิฟลายเวท (2538 – 2541)
** ชิง, 11  กุมภาพันธ์ 2538 ชนะคะแนน สุรชัย แสงมรกต ที่ อินโดฯ
** ป้องกันครั้งที่ 1, 11 พฤษภาคม 2538 ชนะคะแนน สุรชัย แสงมรกต ที่ อินโดฯ
** ป้องกันครั้งที่ 2, 26 สิงหาคม 2538 ชนะน็อก  ลี ซัง คุล ยก 7 ที่ อินโดฯ
** เสียแชมป์, 22 กุมภาพันธ์  2541  แพ้คะแนน ยาซึโอะ โทคิมิตสุ ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์เงา WBC รุ่นสตรอเวท 26 มกราคม 2531 แพ้คะแนน นภา เกียรติวันชัย  ที่ อินโดฯ
** ชิงแชมป์โลก IBF รุ่นมินิฟลายเวท 24 มีนาคม 2532 เสมอ สมุทร ศิษย์นฤพนธ์ ที่ อินโดฯ
** ชิงแชมป์โลก IBF รุ่นมินิฟลายเวท 14 มีนาคม 2536 แพ้น็อก  รัตนพล ส.วรพิน ยก 7 ที่ นครราชสีมา
** ชิงแชมป์เงา WBC รุ่นสตรอเวท 6 พฤศจิกายน 2542 แพ้น็อก ฮวนนิโต รูบิลลาร์ ยก 6 ที่ กวม
** ชิงแชมป์ PABA รุ่นมินิมัมเวท 1 สิงหาคม 2545 แพ้น็อก พรสวรรค์ ป. ประมุข ยก 1 ที่ สมุทรปราการ

## อ้างอิง

* สถิติการชก boxrec.com 

หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์โลก IBF
หมวดหมู่:แชมป์ OPBF
หมวดหมู่:บุคคลจากจังหวัดมาลูกู
หมวดหมู่:คริสต์ศาสนิกชนชาวอินโดนีเซีย
พระสุพรรณนพรัตน์ศิราภรณ์มงคล

**พระสุพรรณนพรัตน์ศิราภรณ์มงคล** เป็นมงกุฎที่รัฐบาลไทยชุดที่ 49 จัดสร้างทูลเกล้าฯถวายสมเด็จพระนางเจ้าสิริกิติ์ พระบรมราชินีนาถ

เป็นมงกุฎที่รัฐบาลได้ทูลเกล้าฯ ถวาย ในงานสโมสรสันนิบาตเฉลิมพระเกียรติฯ เนื่องในวโรกาสที่พระองค์ทรงเจริญพระชนมพรรษาครบ 5 รอบ เมื่อวันที่ 14 สิงหาคม พ.ศ. 2535
มงกุฎเพชรดังกล่าวทำด้วยทองคำหนัก 2 กิโลกรัมผ่านกรรมวิธีผสมให้เป็นทองลูกบวบแบบทองสมัยโบราณมีเพชรประธาน 1 เม็ด น้ำหนัก 2.7 กะรัต กว้าง 9 มิลลิเมตร เจียระไนจากประเทศเบลเยี่ยม และประดับด้วยเพทายขาวอีกกว่า 600 เม็ด 

นาย นพวัฒน์ สมพื้น เป็นผู้ออกแบบ  ฝ่ายช่างสิบหมู่ กองหัตถศิลป กรมศิลปากร เป็นผู้ดำเนินการสร้าง

อย่างไรก็ตาม ยังไม่พบข้อมูลว่าสมเด็จพระนางเจ้าสิริกิติ์ พระบรมราชินีนาถ เคยทรงมงกุฎองค์นี้ปรากฏตามสื่อต่างๆหรือไม่

หมวดหมู่:เครื่องราชูปโภค
พ.ศ. 2250

**พุทธศักราช 2250** ใกล้เคียงกับ ค.ศ. 1707

## ผู้นำ

* **พระมหากษัตริย์:** สมเด็จพระสรรเพชญ์ที่ 8 (6 กุมภาพันธ์ พ.ศ. 2246 - 9 กุมภาพันธ์ พ.ศ. 2251)

## เหตุการณ์
* 1 พฤษภาคม - ราชอาณาจักรสกอตแลนด์รวมกับราชอาณาจักรอังกฤษเป็นราชอาณาจักรบริเตนใหญ่ (Great Britain Kingdom)ตาม พระราชบัญญัติสหภาพ พ.ศ. 2250 ZAct of Union 1707)
* 28 ตุลาคม - เวลาไทย 11:45 เกิดแผ่นดินไหวโอเฮ 宝永地震 ขนาด 8.7 Mw จากร่องลึกนันไค ที่พิกัด 33.2°N 135.9°E มีผู้เสียชีวิตไม่ต่ำกว่า 5,000 คน

## วันเกิด
* 1 กุมภาพันธ์ - เจ้าชายเฟรเดอริก เจ้าชายแห่งเวลส์ (สิ้นพระชนม์ 20 มีนาคม พ.ศ. 2294)
* 23 พฤษภาคม - คาโรลัส ลินเนียส นักพฤกษศาสตร์ชาวสวีเดน (ถึงแก่กรรม 10 มกราคม พ.ศ. 2321)

## วันถึงแก่กรรม
ฟุตบอลทีมชาติสหราชอาณาจักร

**ฟุตบอลทีมชาติสหราชอาณาจักร** (มักจะเข้าใจผิดว่าเป็น ฟุตบอลทีมชาติอังกฤษ) เป็นทีมฟุตบอลสมัครเล่นตัวแทนจากสหราชอาณาจักรในการแข่งขันโอลิมปิกฤดูร้อน ในขณะที่ทีมอื่นได้แก่ ทีมชาติอังกฤษ, ทีมชาติสกอตแลนด์, ทีมชาติเวลส์ และ ทีมชาติไอร์แลนด์เหนือ จะทำการแข่งขันในฟุตบอลโลก ยูโร และการแข่งขันฟุตบอลทีมชาติรายการอื่นๆ ที่จัดโดยสมาคมฟุตบอลยุโรป (ยูฟ่า)

ทีมชาติสหราชอาณาจักรนี้คว้าเหรียญทองฟุตบอลในโอลิมปิกฤดูร้อน 2 ครั้งคือปี 1908 ที่ลอนดอน และปี 1912 ที่ สต็อกโฮล์ม ในปัจจุบันทีมชาติสหราชอาณาจักรนี่ไม่ได้เล่นอีกต่อไปโดยได้ยกเลิกในปี ค.ศ. 1972 หลังจบการแข่งขันโอลิมปิก 1972 ซึ่งจัดขึ้นที่มิวนิก แต่ก็มีแนวโน้มจะมีการรวมตัวอีกครั้งเพื่อเข้าร่วมการแข่งขันในปี 2012 ที่ลอนดอน

## เชิงอรรถ

สหราชอาณาจักร
สหราชอาณาจักร
หมวดหมู่:ทีมกีฬาทีมชาติสหราชอาณาจักร
ทีมชาติ
สหราชอาณาจักร
จอร์จ เลเซนบี

**จอร์จ รอเบิร์ต เลเซนบี** () เป็นอดีตนักแสดงและนายแบบชาวออสเตรเลีย เขาเป็นนักแสดงคนที่สองที่ได้แสดงเป็นสายลับอังกฤษ เจมส์ บอนด์ ในภาพยนตร์ชุดบอนด์โดยอีออนโปรดักชันส์ โดยเขาแสดงใน  *[[007 ยอดพยัคฆ์ราชินี]]* เพียงเรื่องเดียว ทำให้เป็นนักแสดงที่แสดงเป็นบอนด์น้อยที่สุด เมื่อเทียบนักแสดงคนอื่น ๆ ในภาพยนตร์ชุด เขายังเป็นนักแสดงที่อายุน้อยที่สุดที่ได้รับบทบอนด์ด้วยอายุ 29 ปี 

เลเซนบีเริ่มต้นอาชีพของเขาด้วยการเป็นนายแบบ เมื่อเขาได้รับเลือกให้มาแทนที่ ฌอน คอนเนอรี นักแสดงบอนด์ดั้งเดิม เขาเคยแสดงแต่โฆษณาเท่านั้น เขาปฏิเสธที่จะกลับมาแสดงในภาพยนตร์บอนด์เรื่องต่อ ๆ มา และเลือกที่จะไล่ล่าอาชีพนักแสดงในภาพยนตร์ตลอดช่วงทศวรรษ 1970 ประกอบด้วย *[[ยูนิเวอร์แซลโซลเจอร์ (ภาพยนตร์ ค.ศ. 1971)|ยูนิเวอร์แซลโซลเจอร์]]* (1971), *[[ฮูซอว์เฮอร์ดาย?]]* (1972), *[[เดอะชไรน์ออฟอัลติเมตบลิส]]* (1974), *[[เดอะแมนฟรอมฮ่องกง]]* (1975) และ *[[มหกรรมยำฮา หนังเพี้ยนบ้ารวมมิตร]]* (1977) หลังจากที่อาชีพของเขาหยุดชะงักในช่วงเวลานี้ เขาจึงย้ายเข้าไปทำธุรกิจและลงทุนในอสังหาริมทรัพย์

ต่อมา เลเซนบีปรากฏตัวในบทบาทที่ล้อเลียนตัวละครเจมส์ บอนด์ เขาปรากฏตัวใน *[[บีคัมมิงบอนด์]]* ภาพยนตร์ดรามากึ่งสารคดีของฮูลู ในปี ค.ศ. 2017 โดยเล่าเรื่องราวชีวิตของเขาและการแสดงเป็นบอนด์

ใน ค.ศ. 2024 เลเซนบีประกาศเกษียณจากอาชีพนักแสดงและการปรากฏตัวต่อสาธารณะ เขากล่าวถึงความกังวลเรื่องอายุและความปรารถนาที่จะใช้เวลาอยู่กับครอบครัวมากขึ้น

## ผลงาน

## อ้างอิง

หมวดหมู่:นักแสดงออสเตรเลีย
หมวดหมู่:บุคคลจากรัฐนิวเซาท์เวลส์
หมวดหมู่:ชาวออสเตรเลียเชื้อสายสหราชอาณาจักร
หมวดหมู่:ชาวออสเตรเลียเชื้อสายอังกฤษ
วัดพระธาตุปูแจ

**วัดพระธาตุปูแจ** ตั้งอยู่ที่บ้านบุญเริง หมู่ที่ 4 บ้านบุญเริง ตำบลบ้านเวียง อำเภอร้องกวาง จังหวัดแพร่ ปัจจุบันกรมศิลปากรได้ขึ้นทะเบียน เป็นโบราณสถาน แห่งชาติ

พระธาตุปูแจประดิษฐานในเจดีย์สี่เหลี่ยมจัตุรัส ยาวด้านละ 4 เมตร สูง 4 เมตร บรรจุพระธาตุตาตุ่มข้างขวา (กระดูกข้อเท้า) ขององค์พระสัมมาสัมพุทธเจ้า เป็นโบราณสถานที่สำคัญอยู่ที่จังหวัดแพร่ สร้างมาแต่โบราณนานหลายร้อยปี หลายยุคหลายสมัย และมีเจ้าผู้ครองนครแพร่หลาย ๆ พระองค์ได้ บูรณปฏิสังขรณ์เป็นประจำเสมอมา 

งานนมัสการพระธาตุปูแจ หรืองานขึ้นพระธาตุ ตรงกับวันขึ้น 11-15 ค่ำ เดือน 3 ของทุกปี (เดือน5 เหนือ) 

## ประวัติ
### ตำนาน
ในสมัยที่พระโพธิสัตว์เสวยพระชาติเป็นเนื้อทรายทองได้ถูกนายพรานติดตามรอยเป็นเวลานาน เมื่อเดินทางมาถึงเขาลูกนี้เกิดอาการบาดเจ็บ ขัดเบา (อาการของโรคปัสสาวะไม่ออก) ได้รับทุกข์ทรมานอยู่เป็นเวลานาน 3 วัน จึงถึงแก่ความตาย การเกิดขัดเบาภาษาพื้นเมืองเรียกว่า ปวดแจ 

เมื่อพระโพธิสัตว์ได้เป็นพระพุทธเจ้าแล้ว ได้เสด็จมาเผยแพร่ธรรมให้ประชาชนถึงดอยม่วงคำ (อำเภอเมืองพะเยา) เสด็จตามรอยทางเดิมถึงเขาลูกนี้ ก็ทรงแย้มพระโอษฐ์ พระอานนท์ซึ่งเสด็จตามจึงทูลถามว่า มีอะไรเกิดขึ้นที่นี่ ก็ตรัสเล่าถึงความหลังให้ฟังโดยตลอด พระอานนท์ก็ทูลขอว่าแห่งนี้ควรเป็นที่สักการะแห่งพุทธศาสนิกชนทั้งหลายในกาลภายหน้าสืบไป พระพุทธเจ้าจึงพระราชทานเกศาเส้นหนึ่งให้แก่พระอานนท์ ณ บัดนั้นพระอินทร์ก็เนรมิตผอบมารองรับบรรจุพระเกศาไว้ นำไปประดิษฐ์ในอุโมงค์เขาลูกนี้ และต่อมาได้สร้างพระธาตุปูแจ ไว้ให้ประชาชนได้กราบไว้สักการบูชา

พระธาตุปูแจ
ปูแจ
หมวดหมู่:โบราณสถานในจังหวัดแพร่
หมวดหมู่:สิ่งก่อสร้างในอำเภอร้องกวาง
แม่สี

**แม่สี** คือสีซึ่งเป็นสีหลัก (สีที่ไม่มีสีอื่นมาผสมเป็นแม่สีได้) แบ่งออกเป็น 2 ประเภท คือแม่สีทางแสง และแม่สีทางวัตถุธาตุ

## แม่สีของแสง
thumb|การผสมแม่สีทางแสง
แม่สีทางแสงประกอบด้วยสีแดง สีเขียว และสีน้ำเงิน โดยสามารถผสมแม่สีให้เกิดเป็นสีอื่น ๆ ได้ดังนี้
* สีแดง + สีเขียว = สีเหลือง (yellow)
* สีแดง + สีน้ำเงิน = สีม่วงแดง (magenta)
* สีเขียว + สีน้ำเงิน = สีฟ้าอมเขียว (cyan)

## แม่สีของวัตถุธาตุ
thumb|left|การผสมแม่สีทางวัตถุธาตุ
แม่สีทางวัตถุธาตุประกอบด้วยสีแดงอมม่วง (มาเจนตา) สีเหลือง และสีฟ้าอมเขียว (ไซอัน) จัดเป็นแม่สีขั้นที่หนึ่ง และสามารถผสมแม่สีให้เกิดเป็นสีอื่น ๆ ที่เรียกว่าแม่สีขั้นที่สอง มีสามสีได้ดังนี้
* สีแดงอมม่วง + สีเหลือง= สีแดงส้ม
* สีแดงอมม่วง + สีฟ้า = สีม่วง
* สีเหลือง + สีฟ้า = สีเขียว

## อ้างอิง

หมวดหมู่:สี
วัดพระธาตุจอมแจ้ง (จังหวัดแพร่)

**วัดพระธาตุจอมแจ้ง** เดิมเรียกว่า พระธาตุจวนแจ้ง ตั้งอยู่ที่ตำบลช่อแฮ อำเภอเมืองแพร่ จังหวัดแพร่ ใน พ.ศ. 1331 สร้างพระธาตุจอมแจ้งสีทอง สูง 29 เมตร ฐานกว้าง 10 เมตร ปัจจุบันเป็นที่ตั้งพิพิธภัณฑ์ตำบลป่าแดง เป็นพิพิธภัณฑ์ของจังหวัดแพร่

มีตำนานว่าพระพุทธเจ้าเสด็จถึงสถานที่นี้จวนสว่าง (เวลาใกล้รุ่ง) พอดี สถานที่แห่งนี้เป็นที่บรรจุพระเกศาของพระพุทธเจ้า รวบรวมสิ่งของโบราณที่หาดูได้ยาก

พระธาตุจอมแจ้ง
จอมแจ้ง
หมวดหมู่:โบราณสถานในจังหวัดแพร่
อะสติกมาทิซึม

**อะสติกมาทิซึม** (astigmatism) อาจหมายถึง
* สายตาเอียง
* ความคลาดเอียง
ผลไม้

thumb|250x250px|แผงขายผลไม้
**ผลไม้** (อีสาน: หมากไม้, บักไม้, ถิ่นเหนือ: หน่วยไม้) หมายถึง ผลที่เกิดจากการขยายพันธุ์โดยอาศัยเพศของพืชบางชนิด ซึ่งมนุษย์สามารถกินได้ และส่วนมากจะไม่ทำเป็นอาหารคาว ตัวอย่างผลไม้ เช่น ส้ม แอปเปิ้ล กล้วย มะม่วง ทุเรียน รวมถึง มะเขือเทศ ที่สามารถจัดได้ว่าเป็นทั้งผักและผลไม้

คำว่า ผลไม้ มาจากการประสมของคำว่า **ผล** และ **ไม้** คำนี้จึงสามารถอธิบายได้ว่า สิ่งที่เป็น**ผลผลิต**ที่เกิดขึ้นจากสิ่งมีชีวิตจำพวกพืช โดยลักษณะรวมๆ จะมีรูปทรงคล้ายทรงกลมหรือทรงรี ซึ่งอาจมีความแตกต่างกันบ้างตามสายพันธุ์ โดยปกติผลไม้จะต้องมีเปลือกหรือมีสิ่งที่ห่อหุ้มเนื้อที่อยู่ข้างใน ซึ่งมักจะถูกนำไปเป็นอาหารโดยมนุษย์หรือสัตว์
     
ในส่วนของการเจริญเติบโต สามารถขยายพันธุ์ได้โดยดอก เมล็ด หรือ อื่นๆ ซึ่งผลไม้ที่ออกมานี้ตอนแรกจะมีขนาดเล็กและมักจะไม่ค่อยถูกนำมากินโดยมนุษย์ แต่เมื่อเติบโตจนสุกงอม จะมีลักษณะที่แตกต่างไปจากเดิม คือ เปลี่ยนจากสีเขียวเป็นสีเหลือง มีกลิ่นหอม และรสหวาน เป็นต้น จนสามารถนำมากินหรือประกอบอาหาร ส่วนมากมักจะเป็นอาหารหวาน

ถ้าผลไม้สุกงอมเต็มที่จะมีลักษณะที่ก่อให้เกิดประโยชน์ได้น้อยลง เช่น เน่าเสีย บูด ขึ้นรา เป็นต้น และจะหลุดร่วงจากต้นลงสู่พื้นดินหรือพื้นน้ำ กลายเป็นอาหารให้แก่ห่วงโซ่อาหารลำดับถัดไป เช่น แบคทีเรีย จุรินทรีย์ จนกลายเป็นอินทรียธาตุหรืออนินทรียธาตุ หมุนเวียนเป็นวัฏจักรต่อไป

การที่จะบอกได้ว่าเป็นผลไม้อะไรนั้น จำเป็นต้องมีสิ่งบ่งชี้อื่น ๆ ประกอบหลายอย่าง เช่น เปลือกมีลักษณะเป็นหนามและแข็ง เนื้อข้างในสีเหลือง หมายถึง ทุเรียน เป็นต้น

## ผลไม้ในความหมายพฤกษศาสตร์กับผลไม้ในความหมายทั่วไป
ผลไม้ในความหมายทั่วไป หมายถึง ผลไม้ที่สามารถกิน โดยไม่ต้องนำไปปรุงในครัวก่อนแต่มีรสชาติที่ดี ซึ่งอาจจะต้องปอกเปลือกก่อนกิน ดังนั้นอาหารหลายชนิดจึงเป็นผลไม้ในเชิงพฤกษศาสตร์แต่กลับถูกจัดว่าเป็นผักในเชิงการทำครัว. อันได้แก่ผลของพืชจำพวกฟัก (เช่น ฟักทอง แฟง และ แตงกวา), มะเขือเทศ, ถั่วลันเตา, ถั่วฝักยาว, ข้าวโพด, พริกหยวก, เครื่องเทศ.

โดยผลไม้ที่มีขนาดใหญ่ที่สุดในโลก คือ ผลของมะพร้าวทะเล (*Lodoicea maldivica*) ที่มีขนาดใหญ่ที่สุดหนักได้ถึง 20 กิโลกรัม

## ผลผลิต
อินเดีย เป็นผู้ผลิตผลไม้รายใหญ่ที่สุดของโลก ตามมาด้วย เวียดนาม และจีน

ฟิลิปปินส์ เป็นผู้ผลิตผลไม้สดเขตร้อนรายใหญ่ที่สุดของโลก ตามมาด้วย อินโดนีเซีย และอินเดีย

## อ้างอิง

## ดูเพิ่ม
* รายชื่อผลไม้


หมวดหมู่:พฤกษศาสตร์
หมวดหมู่:ประเภทของอาหาร
สายตาเอียง

**สายตาเอียง** () เป็นหนึ่งในภาวะกำลังหักเหแสงของตาผิดปกติจากความอสมมาตรแบบหมุนในกำลังการรวมแสงของตาที่ทำให้ให้เกิดอาการตามัวหรือผิดเพี้ยนในระยะใดก็ตาม อาการอื่น ๆ ได้แก่ตาล้า, ปวดหัว และมีปัญหาในการขับยานพาหนะในยามค่ำคืน สายตาเอียงมักเกิดขึ้นตั้งแต่เกิดและสามารถพัฒนาหรือเปลี่ยนแปลงได้ในภายหลัง ถ้าอาการนี้เกิดขึ้นในช่วงแรกแล้วไม่ไปรักษา อาจส่งผลให้เกิดตาขี้เกียจ

สาเหตุของสายตาเอียงยังไม่เป็นที่กระจ่าง อย่างไรก็ตาม เชื่อว่ามีปัจจัยทางพันธุศาสตร์เป็นส่วนเกี่ยวข้องบางส่วน กลไกพื้นฐานเกี่ยวข้องกับส่วนโค้งที่ผิดปกติของกระจกตา หริอความผิดปกติในเลนส์ตา โดยสามารถวินิจฉัยได้ผ่านการตรวจตา

ปัจจุบันมีวิธีการรักษาสามแบบ: แว่นตา, เลนส์สัมผัส และผ่าตัด โดยแว่นตานั้นทำได้ง่ายที่สุด เลนส์สัมผัสทำให้มีลานสายตาที่กว้างกว่าเดิม ส่วนการผ่าตัดรักษาภาวะสายตาผิดปกติเปลี่ยนรูปร่างของตาถาวร

ในทวีปยุโรปและเอเชีย มีผู้ใหญ่ที่เป็นสายตาเอียงระหว่างร้อยละ 30 ถึง 60 ผู้คนทุกวัยมีโอกาสเป็นสายตาเอียง อาการสายตาเอียงได้รับการรายงานครั้งแรกโดยโทมัส ยังใน ค.ศ. 1801

## ดูเพิ่ม
* สายตาสั้น
* สายตายาว

## อ้างอิง

## แหล่งข้อมูลอื่น
* 
* 
* 

หมวดหมู่:วิทยาศาสตร์สุขภาพ
ยาชุด

**ยาชุด** หมายถึง ยาหลายๆ อย่างที่จัดใส่รวมไว้ในซองเดียวกันเพื่อรับประทานพร้อมกันตั้งแต่ 2 เม็ดขึ้นไป อาจเป็น *ยาชุดสด* ซึ่งหมายถึง ยาชุดที่ได้รับหลังจากผู้ขายซักถามอาการเจ็บป่วยผู้ซื้อแล้วจึงจัดตามอาการ หรือ *ยาชุดแห้ง* ซึ่งหมายถึง ยาชุดที่จัดเตรียมไว้แล้วเป็นซองๆ พร้อมจำหน่าย ยาชุดถูกใช้ทั้งในกลุ่มผู้ใหญ่และกลุ่มเด็ก โดยยาชุดที่จัดให้เด็กจะเป็นยาชนิดเดียวกับที่จัดให้กับผู้ใหญ่ แต่เพียงนำมาหักแบ่งเป็นเสี้ยว หรือบดเป็นผงรวมกันในซอง

## อันตรายที่เกิดจากยาชุด
เนื่องจากยาที่นำมาจัดใส่เป็นชุด มักจะประกอบด้วยยาอันตรายและยาที่ต้องควบคุมเป็นพิเศษ เช่น ยาชุดแก้ปวดบางชุด ซึ่งอาจเรียกว่า ยาชุดคลายเส้น ยาชุดนวด ยาชุดประดงเส้น ยากลุ่มนี้มักจะประกอบด้วย Dipyrone, Aspirin, Phenylbutazone, Prednisolone หรือ Dexamethasone อีกตัวอย่างหนึ่ง ยาชุดที่ทำให้รู้สึกอยากอาหาร ที่เรียกว่า ยาชุดอ้วน จะประกอบด้วย Prednisolone หรือ Dexamethasone เป็นหลักเช่นกัน ปัจจุบัน ยาอันตรายหลายชนิดถูกห้ามผลิตแล้ว ถึงแม้ผู้ที่ใช้ยารู้สึกได้กับการลดอาการปวด และมีความอยากอาหารเพิ่มขึ้น แต่จากการสังเกตและสอบถามอาการ ผู้ป่วยเหล่านี้จะมีอาการกระเพาะทะลุ เบาหวาน ความดันโลหิตสูง ติดตามมาภายหลัง

## อ้างอิง
* การใช้ยาชุดในเมืองไทย. กรุงเทพฯ: จุฬาลงกรณ์มหาวิทยาลัย, 2523.
* ไทยเภสัชสาร ปีที่ 5 ฉบับที่ 4 หน้า 217-247.

## แหล่งข้อมูลอื่น
* ยาชุดคืออะไร
Cornea Vertex Distance

**Cornea Vertex Distance** (CVD) หมายถึง ระยะห่างจากด้านหลังของเลนส์แว่นตา ถึงกระจกตา
ในการประกอบแว่นตาโพรเกรสซีฟ จะต้องปรับแต่ง Cornea Vertex Distance ( CVD ) ให้ได้ระยะห่าง ตามค่าที่เลนส์โพรเกรสซีฟแต่ละรุ่นถูกออกแบบมา

เลนส์โพรเกรสซีฟเทคโนโลยีเก่าทั่วไป ถูกออกแบบมาให้รองรับค่าพารามิเตอร์ 4 ค่า ดังต่อไปนี้

1. หน้าแว่น 5 องศา ( Face Form Angle เรียกชื่อย่อว่า FFA )

2. ระยะห่างจากกระจกตา ถึง เลนส์แว่นตา 13 mm ( Cornea Vertex Distance เรียกชื่อย่อว่า CVD )

3. P.D. 64 mm R 32 mm / L 32 mm

4. มุมก้มเงย 7 องศา ( Pantoscopic Tilt Angle เรียกชื่อย่อว่า PTA )

หากค่าพารามิเตอร์ไม่ตรงตามที่เลนส์ถูกออกแบบมา จะทำให้พื้นที่การใช้งานแคบลง การบิดเบือนด้านข้างเพิ่มขึ้น ปรับตัวยาก ใส่ไม่สบาย และในหลายกรณี อาจส่งผลร้ายแรงถึงขนาดไม่สามารถใช้งานได้เลย

ความคลาดเคลื่อนของค่าพารามิเตอร์ ในการประกอบเลนส์โพรเกรสซีฟ

• FFA ค่ามาตรฐาน 5 องศา คลาดเคลื่อนได้ ไม่เกิน + / - 2 องศา

• CVD ค่ามาตรฐาน 13 mm เกณฑ์พิจารณาขึ้นอยู่กับความยาวคอริดอร์ของเลนส์โพรเกรสซีฟแต่ละรุ่น

o Short Corridor ค่า CVD 10 mm – 13 mm หากค่า CVD เกิน 13 mm ระยะกลางจะใช้ไม่ได้เลย

o Semi-Short Corridor ค่า CVD 13 mm – 14 mm เช่น Discovery Xtra , Freedom 13

o Medium Corridor ค่า CVD 13 – 15 mm เช่น Discovery , Freedom 15 , Progressiv AT

o Standard Corridor ค่า CVD 13 – 16 mm เช่น Supra Pro , Hoyalux GP

• PTA ค่ามาตรฐาน 7 องศา คลาดเคลื่อนได้ไม่เกิน + / - 4 องศา

• P.D. ค่ามาตรฐาน 64 mm

o P.D. น้อยกว่า 64 mm ประกอบคลาดเคลื่อนไปทางกว้าง เป็นผลดีกว่าคลาดเคลื่อนไปทางแคบ

o P.D. มากกว่า 64 mm ประกอบคลาดเคลื่อนไปทางแคบ เป็นผลดีกว่าคลาดเคลื่อนไปทางกว้าง

ดังนั้น ในการประกอบเลนส์โพรเกรสซีฟเทคโนโลยีเก่า จึงต้องปรับแต่งค่าพารามิเตอร์ของกรอบแว่นให้ได้มาตรฐาน ปัญหาคือผู้ประกอบการส่วนใหญ่ ยังขาดความชำนาญในการวัดค่าพารามิเตอร์ และ การปรับแต่งกรอบแว่นให้ได้ค่าพารามิเตอร์ตามที่เลนส์ถูกออกแบบมา

วิธีการวัดค่าพารามิเตอร์ มี 4 วิธี

1. กะโดยประมาณด้วยสายตา : วิธีนี้อาศัยความชำนาญ และความสามารถเฉพาะบุคคล มีข้อดีคือสะดวก รวดเร็ว ไม่ต้องลงทุนซื้อเครื่องมือ แต่มีข้อเสีย คือ ผิดพลาดได้ง่าย ถ่ายทอดฝึกสอนคนอื่นได้ยาก

2. วัดด้วยไม้พีดี คู่กับแผ่นวัด FFA : วิธีนี้ ต้องใช้ไม้พีดีที่มีเส้นวัดองศา PTA มีข้อดีคือ สะดวก รวดเร็ว ลงทุนน้อย ให้ความแม่นยำพอสมควร ถ่ายทอดและฝึกสอนคนอื่นได้ง่าย

3. วัดด้วยเครื่องมือพิเศษ Rodenstock Parameter Ruler : วิธีนี้ สะดวก รวดเร็ว แม่นยำ ดูน่าประทับใจ ถ่ายทอดและฝึกสอนคนอื่นได้ง่าย แต่มีข้อเสียคือต้องลงทุนซื้อเครื่องมือหลายพันบาท

4. วัดด้วยเครื่องมือพิเศษ Rodenstock ImpressionIST : วิธีนี้ สะดวก รวดเร็ว แม่นยำ สร้างความประทับใจได้อย่างสูงสุด และสามารถบันทึกข้อมูลด้วยระบบคอมพิวเตอร์สมบูรณ์แบบ แต่มีข้อเสียคือต้องลงทุนสูงถึง หนึ่งล้านสองแสนบาท จึงเหมาะสำหรับร้านแว่นที่ต้องการขายเลนส์โพรเกรสซีฟระดับไฮเอนด์ให้กับลูกค้ารายเดียว คราวละหลายคู่

รายละเอียดเพิ่มเติม ค้นคว้าได้ที่ : http://www.isoptik.com/webboard/forum_posts.asp?TID=1150&PN=1 
หมวดหมู่:ทัศนศาสตร์
เชลล์

**เชลล์** () ในทางคอมพิวเตอร์ หมายถึง โปรแกรมที่โต้ตอบผู้ใช้ และมักหมายถึงระหว่างผู้ใช้กับระบบปฏิบัติการ สามารถแบ่งได้เป็น แบบชุดคำสั่ง หรือคอมมานด์ไลน์ (command line interface, CLI) และแบบกราฟิก (graphic user interface, GUI)

แบบคำสั่งและแบบกราฟิกต่างก็มีข้อดีข้อเสียแตกต่างกัน แบบกราฟิกจะใช้ง่ายและเหมาะกับงานประเภทตกแต่งภาพและวิดีโอ ส่วนแบบคำสั่งเหมาะกับงานบางอย่าง โดยสามารถระบุต้องเจาะจงโดยละเอียดเช่นย้ายไฟล์โดยใช้ไวลด์การ์ด * เป็นต้น

เชลล์ที่ใช้ในไมโครซอฟท์วินโดวส์รุ่นหลัง ๆ จะเป็นวินโดวส์เอกซ์พลอเรอร์ ในขณะที่ในรุ่นเก่า ๆ จะเป็นโปรแกรมเมเนเยอร์

สำหรับยูนิกซ์ เชลล์มักหมายถึงเชลล์ยูนิกซ์ ที่ใช้สั่งทางคอมมานด์ไลน์ ตัวอย่างยูนิกซ์เชลล์ที่นิยม เช่น บอร์นเชลล์ คอร์นเชลล์ และ C เชลล์

## ตัวอย่างเชลล์
### แบบกราฟิก
* สำหรับไมโครซอฟท์วินโดวส์ ใช้ วินโดวส์เอกซ์พลอเรอร์ เป็นเชลล์มาตรฐาน แต่มีบริษัทผลิตซอฟต์แวร์มาเป็นทางเลือกแทนวินโดวส์เอกซ์พลอเรอร์ ตัวอย่างเชลล์ทางเลือกเช่น
** Geoshell
** Litestep
** Secure Desktop
* สำหรับแมคโอเอส ใช้ แมคอินทอชไฟเดอร์
* สำหรับ X Window System มีทั้ง X window manager โดด ๆ หรือชุดเดสก์ทอปโดยสมบูรณ์เช่น
** กโนม
** KDE
** CDE

### แบบชุดคำสั่ง
* command.com ในดอส
* เชลล์สำหรับภาษาโปรแกรม เช่น ภาษาเพิร์ล ภาษาไพทอน ซื่งสามารถพิมพ์คำสั่งให้ทำงานได้ที่ละคำสั่ง
* สำหรับยูนิกซ์และระบบปฏิบัติการใกล้เคียง เช่น ลินุกซ์ บีเอสดี สามารถดูเพิ่มที่บทความ เชลล์ยูนิกซ์

หมวดหมู่:เชลล์คำสั่ง
หมวดหมู่:สิ่งแวดล้อมเดสก์ท็อป
หมวดหมู่:เทคโนโลยีระบบปฏิบัติการ
เชลล์ยูนิกซ์

**เชลล์ยูนิกซ์** () เป็นโปรแกรมเชลล์สำหรับรับคำสั่งคอมมานด์ไลน์บนระบบปฏิบัติการยูนิกซ์ หรือระบบปฏิบัติการอื่นที่เหมือนยูนิกซ์ เช่น ลินุกซ์ เทียบได้กับโปรแกรม command.com หรือ cmd.exe บนไมโครซอฟท์วินโดวส์

บนยูนิกซ์ ผู้ใช้แต่ละคนสามารถเลือกเชลล์ที่ต้องการใช้ได้ ซึ่งเชลล์แต่ละตัวจะมีรูปแบบคำสั่ง และ ขีดความสามารถแตกต่างกันออกไป เชลล์จะถูกเรียกใช้ได้หลายทางด้วยกันคือ
* ล็อกอินเชลล์ (login shell) หมายถึงเป็นเชลล์ที่ทำหน้าที่รับคำสั่งหลังล็อกอินเสร็จ ซึ่งอาจล็อกอินที่หน้าเครื่อง หรือ ต่อเข้ามาทาง telnet ก็ได้ ปัจจุบันหันมาล็อกอินแบบกราฟิกมากขึ้น
* อินเทอร์แอคทิฟเชลล์ (interactive shell) หมายถึงเชลล์ที่รับคำสั่งจากผู้ใช้ แต่ไม่ได้เริ่มทำงานตั้งแต่ตอนล็อกอิน เช่น มาจากการเปิดหน้าต่าง terminal ใน กโนม หรือ KDE เป็นต้น
* เชลล์แบบนอนอินเทอร์แอคทิฟ (non-interactive shell) มักถูกเรียกขึ้นมาทำงานเพื่อรันคำสั่งในสคริป

## รายชื่อเชลล์ยูนิกซ์
เชลล์ยูนิกซ์ สามารถแบ่งออกได้เป็น 4 จำพวก ได้แก่ ที่คล้ายบอร์นเชลล์, คล้าย ซีเชลล์, ไม่เหมือนดั้งเดิม และเชลล์ในอดีต

### เชลล์ในกลุ่มที่คล้าย บอร์นเชลล์
บอร์นเชลล์ เป็นเชลล์ที่เขียนโดย สตีเฟน บอร์น (Stephen Bourne) ประมาณปี 1978 ซึ่งต่อมามีผู้พัฒนาเชลล์ให้มีรูปแบบคำสั่งแบบเดียวกับบอร์นเชลล์แต่เพิ่มเติมขีดความสามารถอื่น ๆ ลงไป เช่น
* อัลม์ควิสต์เชลล์ (Almquist shell, ash) 
* แบช (bash) หนึ่งในโครงการกนู
* คอร์นเชลล์ (Korn shell, ksh) เขียนโดย เดวิด คอร์น (David Korn)
* แซดเชลล์ (zsh)

### เชลล์ในกลุ่มที่คล้าย C เชลล์
ซีเชลล์ (csh) ดั้งเดิมเขียนโดย บิล จอย เผยแพร่ในบีเอสดี ราวปี ค.ศ. 1979 มีผู้พัฒนาต่อไปเป็น
* TENEX C shell (tcsh)

### เชลล์อื่น
ตัวอย่างของเชลล์อื่นที่ไม่อ้างอิงบอร์นเชลล์และ C เชลล์ เช่น
* rc เชลล์มาตรฐานในระบบ Plan 9 และยูนิกซ์เวอร์ชัน 10 เขียนโดย ทอม ดัฟฟ์ (Tom Duff)

### เชลล์ในอดีต
เชลล์ในอดีตที่ไม่ใช้กันแล้วเช่น
* ทอมป์สันเชลล์ (Thompson shell, sh) เป็นเชลล์ยูนิกซ์ตัวแรก เขียนโดย เคน ทอมป์สัน (Ken Thompson) ออกเผยแพร่ในยูนิกซ์รุ่น 1 ถึง 6
* PWB shell หรือ Mashey shell (sh) เป็นทอมป์สันเชลล์ที่เพิ่มเติมความสามารถโดย จอห์น แมชี (John Mashey) เผยแพร่ประมาณปี ค.ศ. 1976 พร้อมกับยูนิกซ์รุ่น Programmer's Workbench UNIX

## ดูเพิ่ม
* เชลล์ (คอมพิวเตอร์)
* Shell คืออะไร- แหล่งความรู้ภาษาไทย

หมวดหมู่:ซอฟต์แวร์บนยูนิกซ์
ยูเนียนแจ็ก

**ธงสหภาพ** () หรือเรียกกันโดยทั่วไปว่า **ยูเนียนแจ็ก** (Union Jack) เป็นธงชาติของสหราชอาณาจักร ทั้งยังได้รับการใช้อย่างเป็นทางการและกึ่งทางการในรัฐสมาชิกเครือจักรภพบางรัฐ เช่น ในประเทศแคนาดาที่ซึ่งธงนี้มีนามตามกฎหมายว่า "ราชธวัชสหภาพ" (Royal Union Flag) ธงสหภาพยังใช้อย่างเป็นทางการในดินแดนโพ้นทะเลของบริเตน ทั้งยังปรากฏในธงของบางประเทศซึ่งเคยเป็นเมืองขึ้นของสหราชอาณาจักรด้วย

ธงสหภาพมีกำเนิดย้อนหลังไปเมื่อวันที่ 12 เมษายน 1606 จึงมีการตราพระราชกฤษฎีกาให้มีธงใหม่เพื่อใช้เป็นสัญลักษณ์ระหว่างประเทศอังกฤษและประเทศสกอตแลนด์ พระราชกฤษฎีกานี้ให้รวมธงชาติอังกฤษ (ธงพื้นขาวมีกางเขนสีชาดซึ่งเรียก "กางเขนแห่งนักบุญจอร์จ" อยู่ตรงกลาง) เข้ากับธงชาติสกอตแลนด์ (ธงพื้นน้ำเงินมีกางเขนไขว้สีขาวซึ่งเรียก "กางเขนแห่งนักบุญแอนดรูว์" อยู่ตรงกลาง) เรียกว่า "ธงแห่งบริเตนใหญ่" ซึ่งก็คือ ธงผืนแรกแห่งสหภาพ

รูปแบบปัจจุบันของธงสหภาพมีขึ้นในสหภาพบริเตนใหญ่และไอร์แลนด์เมื่อปี 1801 โดยรูปแบบนี้รวมเอาลักษณะของธงชาติประจำรัฐทั้งสามนั้นเข้าไว้ คือ ธงรูปกางเขนสีชาดของนักบุญจอร์จ (อังกฤษ) ธงรูปกางเขนไขว้สีชาดของนักบุญแพทริก (ไอร์แลนด์) และธงรูปกางเขนไขว้สีขาวของนักบุญแอนดรูว์ (สกอตแลนด์)

ธงชาติสหราชอาณาจักรปกติแล้วจะมีสัดส่วน 1:2  หนังสือธงของราชนาวี BR20 *Flags of All Nations ระบุแบบว่าทั้ง 1:2 เเละ 3:5 เป็นทางการ การออกแบบธงจะขึ้นอยู่กับ 30 ส่วนของความกว้าง ไม่ว่าจะแสดงด้วยสัดส่วนใดความกว้างของไม้กางเขนจะยังคงที่ต่อความกว้าง*

## ดูเพิ่ม
* ธงชาติอังกฤษ (ธงกางเขนแห่งนักบุญจอร์จ)
* ธงชาติสกอตแลนด์ (ธงกางเขนแห่งนักบุญแอนดรูว์)
* ธงชาติเวลส์ (ธงนักบุญเดวิด)
* ธงชาติไอร์แลนด์เหนือ (ธงกางเขนแห่งนักบุญแพทริก)
* ธงในสหราชอาณาจักร
* ธงในประเทศอังกฤษ
* ธงชาติสหราชอาณาจักร
* ธงชาติบริเตนใหญ่

## อ้างอิง

## แหล่งข้อมูลอื่น

* 
* สำนักพระราชวัง – ธงยูเนียนแจ็ก
* ธงชาติ ธงราชการต่างๆที่ใช้ในสหราชอาณาจักร 
* ธงราชการกองทัพ จาก กระทรวงกลาโหม 
* ธงชัยเฉลิมพลประจำกองทหารแห่งกองทัพสหราชอาณาจักร 
* ธงยูเนียนแจ็ก และ ธงสหราชอาณาจักร 

สหราชอาณาจักร
หมวดหมู่:สัญลักษณ์ของสหราชอาณาจักร
หมวดหมู่:ธงในประเทศสหราชอาณาจักร
หมวดหมู่:ลัทธิรวมกันในสหราชอาณาจักร
หมวดหมู่:ธงฉาน
ธงชาติอังกฤษ

[right|thumb|250px|[ไฟล์:FIAV 110000.svg|23px ธงกางเขนแห่งนักบุญจอร์จ]]
right|thumb|250px|วิวัฒนาการของธงสหภาพ ซึ่งมีธงชาติอังกฤษเป็นส่วนประกอบ

**ธงชาติ[[อังกฤษ]]** มีชื่อเรียกว่า **ธงกางเขนแห่งนักบุญจอร์จ** มีลักษณะเป็นกากบาทสีแดง ใช้เป็นสัญลักษณ์ของประเทศอังกฤษตั้งแต่ยุคกลาง โดยได้รับสถานะเป็นธงชาติของอังกฤษในคริสต์ศตวรรษที่ 16

เมื่อครั้งพระเจ้าเจมส์ที่ 1 แห่งอังกฤษ ธงกางเขนแห่งนักบุญจอร์จก็ได้รวมกับธงกางเขนแห่งนักบุญแอนดรูว์ ซึ่งเป็นสัญลักษณ์ของสกอตแลนด์ และเกิดเป็นธงสหภาพหรือยูเนียนแจ็กรุ่นดั้งเดิม ซึ่งธงนี้ต่อมาก็เป็นธงชาติของสหราชอาณาจักร และรวมกับธงกางเขนแห่งนักบุญแพทริกของไอร์แลนด์ ซึ่งเป็นยูเนียนแจ็กรุ่นปัจจุบัน

[right|thumb|250px|[ไฟล์:FIAV 110000.svg|23px ธงชาติอังกฤษในสัดส่วน 3:5]] ซึ่งเป็นสัดส่วนที่แนะนำ

สัดส่วนของธงที่เเนะนำคือ 3:5 ตามคำแนะนำของสถาบันธง ซึ่งเป็นสัดส่วนธงบนบกของสหราชอาณาจักรทั่วไป แต่ปกติแล้วจะทำในสัดส่วน 1:2 ตามสัดส่วนธงชาติสหราชอาณาจักรทางพฤตินัยที่ใช้โดยกองทัพเรือเนื่องจากใช้งานในทะเลได้ดีธงจึงยาวขึ้น 

สัดส่วนความกว้างของไม้กางเขนคือ 1 ใน 5 ของความกว้างธง ทั้งแนวขวางและแนวตั้ง ไม้กางเขนตามแนวกว้างคาดตรงกลางธงพอดี ตามแนวยาวอยู่ตรงกลางของความกว้างธง ในกรณีนี้จะได้ธงความกว้างไม้กางเขนถูกต้องเป็นผลลัพธ์เสมอ ไม่ว่าจะแสดงในสัดส่วนใด 3:5 1:2  2:3 หรืออื่นๆที่จะจินตภาพ อาจเป็นสี่เหลี่ยมจัตุรัส

## ดูเพิ่ม
* ธงชาติสหราชอาณาจักร
* ธงในประเทศอังกฤษ

หมวดหมู่:อังกฤษ
อั
หมวดหมู่:ธงในประเทศสหราชอาณาจักร
หมวดหมู่:วันนักบุญจอร์จ
แซนดี้ ธอม

**แซนดี้ ธอม** ( หรือมีชื่อจริงว่า Alexandria "Sandi" Thom) เกิดเมื่อวันที่ 11 สิงหาคม ค.ศ. 1981 เป็นนักร้อง นักแต่งเพลงชาวสก็อต เจ้าของเพลงดังอันดับ 1 ในอังกฤษอย่าง **"I Wish I Was a Punk Rocker (With Flowers in My Hair)"**

## ประวัติ
นักร้องนักแต่งเพลงวัย 24 ชาวสก็อต อย่างแซนดี้ ธอม เธอมีเงินไม่มากพอที่จะออกทัวร์คอนเสิร์ต จึงตัดสินใจติด เว็บแคม ในแฟลตของเธอในเซาธ์ลอนดอน และเล่นสดในชั้นใต้ดินถ่ายทอดเป็น เว็บคาสต์ ทางอินเทอร์เน็ต เหมือนอย่างศิลปินที่ใช้วิธีนี้ได้ผลมาแล้วเช่น Arctic Monkeys, Gnarls Barkley และ Clap You Hands Say Yeah

แซนดี้ ธอม เรียกโชว์ของเธอว่า ’21 Nights from Tooting’ ถ่ายทอดผ่านทาง myspace.com และเว็บไซต์ของเธอเอง sandithom.com เชิญชวนในแฟนๆ ติดตามดูเธอเล่นสดทางอินเทอร์เน็ตหรือจะมาดูกันที่ชั้นใต้ดินที่แฟลตของเธอก็ได้ (รับคนได้มากสุด10 คนและช่วยเอาเครื่องดื่มและถุงนอนมาเอง) จากคนดู 70 คนในคืนแรก ข่าว webcast gig แพร่กระจายออกไปอย่างรวดเร็ว จนในตอนท้ายของทัวร์ (ทางเน็ต) มีคนดูการแสดงของเธอมากถึง 70,000 คน รวมทั้งคนในอเมริกา รัสเซีย และ นิวซีแลนด์

ในอังกฤษ ฝ่ายคัดสรรศิลปินของ RCA Label Group ได้ให้สัมภาษณ์นักเรียนสำหรับหนังสือพิมพ์ของโรงเรียนเกี่ยวกับอิทธิพลของาสื่ออินเทอร์เน็ตว่าเป็นสื่อสำคัญแค่ไหนในโลกธุรกิจปัจจุบัน และนักเรียนคนนั้นเอ่ยถึง webcast ‘world’ tour ของ แซนดี้ ธอม

สองอาทิตย์ต่อจากนั้นแซนดี้ ธอม ได้เซ็นสัญญาสำหรับ 5 อัลบั้มกับ RCA Label Group พิธีการเซ็นสัญญาถูกถ่ายทอดจากชั้นใต้ดินที่เธอเคยใช้เล่นสด เป็นการเซ็นสัญญาถ่ายทอดเว็บคาสต์ครั้งแรกในประวัติศาสตร์ค่ายเทปเมเจอร์เลยทีเดียว

ซิงเกิลแรกของอัลบั้มคือ ‘I Wish I Was A Punk Rocker’ สามารถเข้าอันดับ 1 ใน UK Singles Chart ทันทีที่ออกวางขาย สามารถโค่นเพลง ‘Crazy’ ของ Gnarls Barkley ที่อยู่ในชาร์ตมาหลายเดือนได้สำเร็จ
เนื้อหาของเพลง ‘I Wish I Was A Punk Rocker’ เสียดสีเทคโนโลยีสมัยใหม่ด้วยอารมณ์ขันว่า ‘When music really mattered and radio was king…And computers were still scary and we didn’t know everything’ ทั้งที่ตัวเธอแจ้งเกิดได้เพราะเทคโนโลยีอินเทอร์เน็ตและคอมพิวเตอร์

## ผลงาน
### อัลบั้ม
*Smile... It Confuses People

### ซิงเกิล
*I Wish I Was a Punk Rocker (With Flowers in My Hair) อันดับ 1 ในอังกฤษ
*What If I'm Right อันดับ 22 ในอังกฤษ

## แหล่งข้อมูลอื่น
*เว็บไซต์อย่างเป็นทางการ 

หมวดหมู่:นักร้องสกอตแลนด์
หมวดหมู่:บุคคลจากพื้นที่สภาแอเบอร์ดีนเชอร์